title: Ahvenkosken sillat

text: Kaksi vanhinta siltaa valmistuivat vuonna 1965 silloiselle valtatie 7:lle. Itäisin silta, teräskaarinen Ahvenkosken voimalaitoksen alakanavan silta on tyypiltään langerpalkkisilta ja se on rakennettu tie- ja vesirakennushallituksen (TVH) siltaosastolla tehtyjen tyyppipiirustusten mukaan. Sen jänneväli on 65 metriä. Ahvenkosken tulva-aukon silta on teräsbetoninen 3-aukkoinen jatkuva laattasilta, keskiaukon pituus on 18 metriä ja molemmat reuna-aukot ovat 13,5 metriä pitkiä. Sillan kokonaispituus on noin 54,5 metriä. Myös tämä silta on suunniteltu TVH:n siltaosastolla.


title: Ahvenkosken sillat

text: Sillat korvasivat puolisen kilometriä ylävirtaan olevan vanhan Savukosken sillan, josta tuli suojeltu museosilta vuonna 1982. Kun moottoritie valmistui vuonna 2014, entisestä valtatie 7:stä tuli seututie 170.


title: Ahvenkosken sillat

text: Eurooppatie E18 eli valtatie 7 rakennettiin moottoritieksi Koskenkylän ja Kotkan välillä vuosina 2011–2015. Ahvenkoskelle tuli kolme uutta moottoritiesiltaa Kymijoen yli. Lännestä Markkinamäen tunnelista katsottaessa on ensin Ahvenkosken läntiset vesistösillat, kummallekin ajosuunnalle oma jännitetty 6-aukkoinen betoninen palkkisilta. Niistä pohjoinen silta on kokonaispituudeltaan noin 273 metriä, neljä keskimmäistä jänneväliä ovat kukin 45 metriä ja kumpikin reunajänne 40,15 metriä. Eteläinen vesistösilta on hieman lyhyempi, se kokonaispituus on noin 258 metriä, keskijänteet vastaavasti 42-metrisiä ja molemmat reunajänteet 36,15 metriä pitkiä.


title: Ahvenkosken sillat

text: Läntiset vesistösillat liittyvät suoraan Ahvenkosken itäiseen siltaan, joka on tyypiltään teräksinen yksikaarinen langerpalkkisilta. Sillan kansi on teräsbetonia. Langerpalkkisillan kokonaispituus on noin 143 metriä, teräsrakenteen pituus on 136 metriä ja teräskaaren jännemitta 90 metriä. Sillan reuna-aukot ovat 22,5 metriä pitkät. Kaikissa kolmessa uudessa moottoritiesillassa on läpinäkyvää polykarbonaattilevyä olevat meluesteet.


title: Ahvenkosken sillat

text: Uuden moottoritien yksikaarisen langerpalkkisillan suunnitteli Sito ja läntiset vesistösillat Ramboll. Sillat ja moottoritien rakensi työyhteenliittymä Pulteri, jonka muodostavat YIT ja Destia. Moottoritie otettiin käyttöön syksyllä 2014, vuonna 2015 tehtiin vielä muita tiejärjestelyjä.


title: Böhme

text: Böhme on seuraavien henkilöiden sukunimi:


title: Sulo Teittinen

text: Sulo Johannes (Sulo J.) Teittinen (3. heinäkuuta 1882 Juva – 11. elokuuta 1964 Mikkeli) oli suomalainen maanmittausinsinööri, yli-insinööri ja kansallisen edistyspuolueen kansanedustaja.


title: Sulo Teittinen

text: Teittisen vanhemmat olivat maanviljelijä Karl Johan Teittinen ja Maria Serafia Ilvonen. Hän pääsi ylioppilaaksi 1903 ja valmistui maanmittausinsinööriksi 1906.


title: Sulo Teittinen

text: Teittinen oli varamaanmittarina Lahden piirissä 1911–1919, nuorempana maanmittausinsinöörinä 1919–1927 ja vakinaisena maanmittausinsinöörinä 1927–1949. Hän oli Lahden kaupungin vakaajana 1914–1950 ja toimi maatalousministeriön siirtoväen asutustoiminnan johtajana ja pika-asutusneuvottelukunnan puheenjohtajana 1940–1943 sekä maatalousministeriön asutusasiainosaston vt. ylijohtajana 1943. Teittinen omisti maatilan Padasjoella 1923–1936 ja Juvalla vuoteen 1964 saakka. Teittinen sai ylipormestarin arvon 1946.


title: Sulo Teittinen

text: Teittinen oli kansallisen edistyspuolueen kansanedustajana 1939–1948 edustaen Hämeen läänin eteläistä vaalipiiriä. Hän oli presidentin valitsijamiehenä vuosien 1925 ja 1931 presidentinvaaleissa ja hän oli Lahden kaupunginvaltuuston puheenjohtajana sekä Lahden rahatoimikamarin ja kaupunginhallituksen jäsenenä. Teittinen oli muun muassa edistyspuolueen Lahden piirijärjestön ja Keskusmetsäseura Tapion hallintoneuvoston puheenjohtajana.


title: Sulo Teittinen

text: Sulo Teittinen oli naimisissa vuodesta 1905 Hilja Amanda Schadewitzin kanssa.


title: Jordan Williams

text: Michael Jordan Williams (s. 6. marraskuuta 1995 Bangor) on walesilainen jalkapalloilija. Hän edustaa Englannin ykkösliigassa pelaavaa Notts Countya, jossa hän on lainassa Englannin Valioliigassa pelaavasta Liverpoolista. Oikeajalkainen Williams on pelipaikaltaan puolustava keskikenttäpelaaja. Hän kykenee pelaamaan myös puolustuksessa keskellä tai oikealla laidalla.


title: Jordan Williams

text: Williams on edustanut Liverpoolia vuodesta 2009 asti. Hän teki ensiesiintymisensä seuran edustusjoukkueessa Englannin liigacupin ottelussa Middlesbrough FC:tä vastaan 23. syyskuuta 2014 tullen vaihdosta kentälle. Liverpool lainasi 23. maaliskuuta 2015 Williamsin loppukaudeksi Englannin ykkösliigan Notts Countyyn. Siellä hän pelasi ensimmäisten aikuisten sarjaottelunsa 28. maaliskuuta, kun joukkue pelasi 2–2-kotitasapelin Scunthorpe Unitedia vastaan.


title: Jordan Williams

text: Williams teki ensiesiintymisensä Walesin alle 21-vuotiaiden jalkapallomaajoukkueessa 9. syyskuuta 2014 EM-karsintaottelussa Liettuaa vastaan.


title: Tähdet, tähdet (2. tuotantokausi)

text: Tähdet, tähdet -televisiosarjan toinen tuotantokausi esitettiin MTV3-kanavalla 1. maaliskuuta 2015 – 10. toukokuuta 2015. Kaudella Suomen parhaan esiintyjän -tittelistä kilpailivat Mira Luoti, Waltteri Torikka, Markku Aro, Krista Siegfrids, Roope Salminen, Laura Voutilainen, Arja Koriseva, Jesse Kaikuranta, Jarkko Ahola sekä Anette Olzon. Artistit esittivät viikoittain vaihtuvan genren mukaisia kappaleita.


title: Tähdet, tähdet (2. tuotantokausi)

text: Vakiotuomareina kaudella toimivat ensimmäisen kauden tapaan Maria Veitola ja Juhani Merimaa. Viikoittain ohjelmassa nähtiin tuomarina myös yksi kyseisen viikon musiikkigenren ammattilainen. Kauden juonsi Mikko Leppilampi.


title: Tähdet, tähdet (2. tuotantokausi)

text: Finaalissa kauden voittanut Waltteri Torikka sai 58 % annetuista äänistä.


title: Tähdet, tähdet (2. tuotantokausi)

text: Ensimmäisen jaksossa teemana oli 1990-luku ja vierailevana tuomarina toimi laulaja Sani. Ensimmäisessä jaksossa kukaan kilpailijoista ei vielä pudonnut.


title: Tähdet, tähdet (2. tuotantokausi)

text: Toisen jakson teemana oli punk. Vierailevana tuomarina toimi Klamydia-yhtyeen solisti Vesku Jokinen. Toisessa jaksossa kilpailusta ensimmäisenä putosi Jesse Kaikuranta.


title: Tähdet, tähdet (2. tuotantokausi)

text: Kolmannen jakson teemana oli Made In Finland, eli suomenkieliset kappaleet. Vierailevana tuomarina toimi säveltäjä Kassu Halonen. Toisena kisasta putosi Mira Luoti.


title: Tähdet, tähdet (2. tuotantokausi)

text: Neljännen jakson teemana on country. Vierailevana tuomarina toimii Ninni Poijärvi. Kolmantena kisasta putosi Markku Aro.


title: Tähdet, tähdet (2. tuotantokausi)

text: Viidennen jakson teemana oli ooppera. Vierailevana tuomarina toimi Lilli Paasikivi. Neljäntenä kisasta putosi Anette Olzon.


title: Tähdet, tähdet (2. tuotantokausi)

text: Kuudennen jakson teemana oli heavy. Vierailevana tuomarina toimi Janne Joutsenniemi. Viidentenä kisasta putosi Arja Koriseva.


title: Tähdet, tähdet (2. tuotantokausi)

text: Seitsemännen jakson teemana oli soul. Vierailevana tuomarina toimi Nicole Willis. Kuudentena kisasta putosi Krista Siegfrids.


title: Tähdet, tähdet (2. tuotantokausi)

text: Kahdeksannen jakson teemana oli rapmusiikki. Vierailevana tuomarina toimi Iso H. Lisäksi kilpailijoiden mentoreina toimivat esitettävien kappaleiden alkuperäisesittäjät JVG, Sini Sabotage, Tuomas Kauhanen sekä Mikael Gabriel, jotka myös esiintyivät kilpailijoiden kanssa. Seitsemäntenä kisasta putosi Roope Salminen.Yhdeksännen jakson teemana olivat musikaalit. Vierailevana tuomarina toimi Marco Bjurström. Kukin kilpailijoista esitti ensimmäisellä kierroksella nopean show-numeron, toisella kierroksella hitaan balladin. Kahdeksantena kilpailusta putosi Jarkko Ahola.Kymmenennessä jaksossa käytiin toisen tuotantokauden finaali. Vierailevana tuomarina toimi edellisen kauden voittanut Jari Sillanpää. Finalistit Laura Voutilainen sekä Waltteri Torikka esittivät kumpikin kolme kappaletta: yksi finalistin esittämä kappale kauden ajalta, kappale heidän omasta tuotannostaan sekä heille itselleen merkittävä kappale kautta aikojen.


title: Tähdet, tähdet (2. tuotantokausi)

text: Yleisöäänestyksessä kauden voittajaksi äänestettiin Waltteri Torikka. Hän sai 58 prosenttia annetuista äänistä.


title: Timon Wellenreuther

text: Timon Wellenreuther (s. 3. joulukuuta 1995 Karlsruhe) on saksalainen jalkapallomaalivahti, joka edustaa Bundesliigassa pelaavaa FC Schalke 04:ää. Wellenreuther on molempijalkainen.


title: Timon Wellenreuther

text: Wellenreuther on pelannut Schalkessa vuodesta 2013 asti. Hän on pelannut seuran kakkosjoukkueessa vuodesta 2014 asti 16 ottelua. Seuran ykkösjoukkueen paidassa Bundesliigassa Wellenreuther debytoi helmikuussa 2015 tullen puoliajalla vaihdosta kentälle Fabian Gieferin tilalle Bayern Müncheniä vastaan. Siitä lähtien hän on ollut valmentaja Roberto Di Matteon ykkösvalinta maalille. Helmikuussa 2015 Wellenreuther debytoi myös Mestareiden liigassa Real Madridia vastaan.


title: Timon Wellenreuther

text: Wellenreutherin isä Ingo Wellenreuther on poliitikko ja Timonin vanhan seuran Karlsruher SC:n presidentti.


title: Heart of Courage

text: Heart of Courage on tuotantomusiikkiyhtye Two Steps from Hellin kappale heidän seitsemänneltä näytealbumiltaan "Legend". Kappaleen on tehnyt yhtyeen jäsen Thomas Bergersen. Kappale kestää yhden minuutin ja 57 sekuntia. Se kuulostaa pelkästään instrumentaaliselta, mutta sen taustalla on ikään kuin kuorolaulua.


title: Heart of Courage

text: Heart of Couragea on käytetty monien elokuvien ja pelien trailereissa. Se oli muun muassa elokuvan trailerin musiikkina. Heart of Courage oli myös Suomen mäkihyppymaajoukkueen mainoksen taustamusiikkina vuonna 2013.


title: Margot Boer

text: Margot Boer (s. 7. elokuuta 1985 Woubrugge) on alankomaalainen pikaluistelija ja olympiamitalisti. Boer on 182 senttimetriä pitkä, painaa 72 kilogrammaa ja edustaa Control-seuraa.


title: Margot Boer

text: Boer on kilpaillut pikaluistelun maailmancupissa kaudesta 2004-2005 asti. Hän on saavuttanut kaksi voittoa kaudella 2008-2009. Kakkossijoja Boer on saavuttanut 15 ja kolmossijoja 13 kappaletta.


title: Margot Boer

text: Boer on osallistunut kaksiin talviolympialaisiin, vuosina 2010 ja 2014. Vuoden 2014 kilpailuista Sotšista Boer saavutti kaksi pronssia, 500 ja 1 000 metriltä.


title: Margot Boer

text: Boer on osallistunut 16 kertaa MM-kilpailuihin, kymmenen kertaa matkakohtaisiin MM-kilpailuihin ja kuusi kertaa sprinttereiden MM-kilpailuihin. Matkakohtaisista MM-kilpailuista Boerilla on kaksi pronssia 1 000 metriltä vuosilta 2009 ja 2012 ja sprinttereiden MM-kilpailuista yksi pronssi vuodelta 2011.


title: Scania OmniLink

text:
Scania OmniLink on ruotsalaisen Scanian valmistama kaupunkibussimalli. Malli esiteltiin vuonna 1998. Scania OmniCity ja OmniLine ovat OmniLinkin sisarmalleja.
Ensimmäisen sukupolven OmniLinkissä oli alustana Scanian CL94UA/UB. Ensimmäisen sukupolven busseja valmistettiin vuoteen 2006 asti.


title: Scania OmniLink

text: Toisen sukupolven OmniLink esiteltiin vuonna 2006. Siinä käytettiin uutta CK-alustaa jossa on ympäristöystävällisempi moottori. Uuteen OmniLinkiin tehtiin myös ns. ”facelift”. OmniLink korvattiin Citywidella.


title: Espen Aarnes Hvammen

text: Espen Aarnes Hvammen (s. 13. marraskuuta 1988 Minnesund, Eidsvoll) on norjalainen pikaluistelija. Hvammen on 183 senttimetriä pitkä, painaa 82 kilogrammaa ja edustaa Eidsvold TF:ää.


title: Espen Aarnes Hvammen

text: Hvammen on kilpaillut pikaluistelun maailmancupissa kaudesta 2009-2010 lähtien. Hänen paras sijoituksensa on toinen, jonka hän saavutti Berliinin 500 metriltä kaudella 2014-2015.


title: Espen Aarnes Hvammen

text: Hvammen kilpaili vuoden 2014 talviolympialaisissa Sotšissa, jossa hän oli 500 metrillä 12:s ja 1 000 metrillä 31:s. Hän on osallistunut myös yhdeksiin MM-kilpailuihin, neljiin matkakohtaisiin MM-kilpailuihin ja viisiin sprinttereiden MM-kilpailuihin. Paras sijoitus on viides, jonka hän saavutti sprinttereiden MM-kilpailuista 2015. Matkakohtaisten MM-kilpailuiden 2 × 500 metrillä hän oli samana vuonna seitsemäs.


title: Mirjam Suvanto

text: Mirjam Suvanto (o.s. Tiilikainen; 15. heinäkuuta 1912 – 2. maaliskuuta 1997) oli Suomen Kommunistisen Puolueen (SKP) toimitsija ja poliitikko.


title: Mirjam Suvanto

text: Suvanto oli punaisesta perheestä. Hän opiskeli 1930-luvulla useaan otteeseen Neuvostoliitossa: vuonna 1930 Kommunistisen nuorisointernationaalin pioneerikurssilla SKNL:n lähettämänä, vuonna 1931 Moskovan Lenin-koulun pioneeriohjaajakurssilla (nimellä "Margit Linden"), 1930-luvun puolivälissä Lännen vähemmistökansallisuuksien yliopistossa ja vuodesta 1936 Lenin-koulun suomalaisella sektorilla (nimellä "Aira Oberg"). Hän oli Lenin-koulun aikanaan vuoden ajan naimisissa Veikko Sippolan kanssa, mutta he erosivat toisistaan jouduttuaan Suomeen palattuaan molemmat vankilaan. Suvanto oli yksi vuoden 1940 Suomen ja Neuvostoliiton rauhan ja ystävyyden seuran vaikuttajista. Hänet pidätettiin tammikuussa 1941 ja hän vapautui vasta sodan jälkeen. Sittemmin hänestä tuli SKP:n sihteeristön ja politbyroon pitkäaikainen jäsen aina vuoteen 1966 saakka. Suvanto teki muun muassa agitaatiotyötä puolueelle ja hoiti ajoittain puolueen kansainvälisiä suhteita. Hän oli 1948–1957 SKP:n kansainvälisen osaston johtaja. Hänen on sanottu olleen sotien jälkeisinä vuosikymmeninä yksi SKP:n vaikutusvaltaisimpia naisia Hertta Kuusisen, Inkeri Lehtisen ja Aili Mäkisen jälkeen, mutta edellisiä syrjäänvetäytyvämpi. Suvanto tuki lojaalisti NKP:n kulloisiakin linjauksia ja SKP:n 1960-luvun lopun hajaannuksessa hän asettui tukemaan vähemmistöä. Hän vaikutti myös kulisseissa.


title: Mirjam Suvanto

text: Suvanto oli Helsingin kaupunginvaltuuston varavaltuutettuna 1960-luvun alussa.


title: Mirjam Suvanto

text: Suvanto oli 1945–1950 Suomen Demokratian Pioneerien Liiton (SDPL) liittoneuvoston puheenjohtaja ja ensimmäinen kunniapioneeri. Hän kirjoitti 1950-luvun jälkipuoliskolla kolme liiton julkaisemaa pioneeriopasta. Hän oli myös "Kommunisti"-lehden toimittaja. Suvanto esiintyi haastateltavana Peter von Baghin dokumenttielokuvissa "Viimeinen kesä 1944" (1992) ja "Mies varjossa" (1994).


title: Mirjam Suvanto

text: Suvanto on haudattu Helsingin Malmin hautausmaalle.


title: Victor Öhling Norberg

text: Pål Victor Öhling Norberg (s. 22. toukokuuta 1990 Tännäs) on ruotsalainen freestylehiihtäjä, joka kilpailee skicrossissa. Öhling Norberg on 183 senttimetriä pitkä, painaa 88 kilogrammaa ja edustaa Funäsdalens SLK:ta.


title: Victor Öhling Norberg

text: Öhling Norberg kilpaili vuoden 2014 talviolympialaisissa Sotšissa, jossa hän oli skicrossin yhdeksäs. MM-kilpailuihin hän on osallistunut kahdesti vuosina 2013, 2015, parhaana saavutuksenaan pronssi vuoden 2015 MM-kilpailuista Kreischbergistä.


title: Victor Öhling Norberg

text: Maailmancupissa Öhling Norberg on kilpaillut vuodesta 2010 lähtien. Hän on saavuttanut seitsemän osakilpailuvoittoa ja 17 palkintosijaa. Öhling Norberg voitti skicrossin maailmancupin kokonaiskilpailun kaudella 2013–2014, sijoittui toiseksi 2014–2015 ja kolmanneksi 2012–2013.


title: Unbroken (María Ólafsdóttirin kappale)

text: Unbroken on islantilaislaulaja María Ólafsdóttirin kappale, joka edusti Islantia Eurovision laulukilpailussa 2015. Kappaleen alkuperäinen islanninkielinen nimi on "Lítil skref" (Pieniä askeleita).


title: Unbroken (María Ólafsdóttirin kappale)

text: Kappale kilpaili Euroviisujen toisessa semifinaalissa, jossa se sijoittui viidenneksitoista ja täten karsiutui finaalista.


title: Kilpikiertokasvit

text: Kilpikiertokasvit (Menispermaceae) on enimmäkseen trooppinen kasviheimo koppisiemenisten Ranunculales-lahkossa ja siten leinikkikasvien sukulainen. Tunnetuimmat heimon lajit kuuluvat anamirtojen ("Anamirta"), pareirajuurten ("Chondrodendron"), kalumbojen ("Jateorhiza"), kilpikiertojen ("Menispermum") ja kilpiliaanien ("Sinomenium") sukuihin.


title: Kilpikiertokasvit

text: Kilpikiertokasvit ovat joko puu- tai ruohovartisia köynnöksiä, jotka kiipeilevät kiertymällä; eräät lajit ovat pensaita tai puita. Aineenvaihduntatuotteisiin kuuluvat eräät alkaloidit ja terpenoidit, joskus myös tanniinit. Kasveissa on myös riveittäin erityssoluja, ja kivisolut sekä oksalaattikiteet ovat yleisiä. Karvat ovat yksi- tai monisoluisia. Lehdet ovat tavallisesti yksinkertaisia, suvussa "Burasaia" kerrannaisia, ja lapa on enemmän tai vähemmän kilpimäinen, kourasuoninen, ehytlaitainen tai joskus hampainen tai liuskainen; ruodin tyvessä ja kärjessä on paksunnokset (pulvinukset).


title: Kilpikiertokasvit

text: Kasvit ovat kaksikotisia. Kukat ovat pieniä, usein kolmilukuisia, ja sijaitsevat lehtihankaisissa kukinnoissa. Kukan osat kiinnittyvät pohjukseen kiehkuroittain tai kierteisesti. Kehälehtiä on ulkokiehkurassa 1–12 ja sisäkiehkurassa 0–8 usein yhteenkasvanutta, enemmän tai vähemmän terälehtimäistä ja mettä erittävää lehteä. Hedekukissa on kolme, kuusi, 12 tai joskus jopa 40 hedettä, joiden ponnenpuoliskot tavallisesti sijaitsevat päällekkäin, sekä toisinaan emilehtien jäänteitä eli pistillodeja. Emikukissa voi olla joutoheteitä, ja erillisiä emejä on 1–30; emiö on usein gynoforin kannattelema. Luotti on enemmän tai vähemmän mutkalaitainen. Kussakin emissä on kaksi käyristynyttä, usein yksikalvoista siemenaihetta, joista vain toinen on toimiva eli fertiili. Kukin hedelmöitynyt emi kehittyy pieneksi yksisiemeniseksi luumarjaksi, jonka tyvipuolella vartalo on vielä jäljellä. Siemenet ovat käyriä ja niissä on istukan muodostama painauma; niiden muoto on tyypillisesti puolikuumainen, mistä johtuu kasvien nimi monissa kielissä tieteellinen nimi mukaan luettuna: 'kuusiemenet'. Siemenessä on tavallisesti eri tavoin kirjava siemenvalkuainen (endospermi) ja pitkä alkio.


title: Kilpikiertokasvit

text: Kilpikiertokasvit ovat enimmäkseen tropiikin alankometsien kasveja ja tärkeä liaaniheimo.


title: Kilpikiertokasvit

text: Menispermaceae on sukua happomarjakasveille (Berberidaceae) sekä leinikkikasveille (Ranunculaceae) ja muodostaa niiden kanssa yhteisen kehityshaaran Ranunculales-lahkossa. Erään viimaikaisen arvion mukaan kehityshaara eli kladi lienee noin 89,9 miljoonaa vuotta vanha.


title: Kilpikiertokasvit

text: Kilpikiertokasveihin kuuluu 70 sukua ja 442 lajia, jotka jaetaan kahteen alaheimoon.


title: Kilpikiertokasvit

text: Kasvien siemenet ovat lähes pallomaisia tai munuaisenmuotoisia ja niissä on kirjava endospermi; sirkkalehdet ovat lehtimäisiä. Alaheimossa on 27 sukua ja 142 lajia tropiikissa ja Pohjois-Amerikan itäosassa. Suurimmat suvut ovat "Tinospora" (32 lajia) ja "Odontocarya" (30 lajia).


title: Kilpikiertokasvit

text: Kasvien hedekukissa on joskus yhteen kasvaneet heteenponnet ja tavallisesti emien jäänteitä. Emikukissa on tavallisesti joutoheteitä ja useita erillisiä emilehtiä, harvoin niitä on vain yksi. Vartalo kiinnittyy emin laitaan tai tyveen. Siemenessä on käyrä alkio, jonka sirkkalehdet ovat kielekemäisiä tai lähes liereitä, joskus möyheitä.


title: Kilpikiertokasvit

text: Alaheimoon kuuluu 44 sukua ja 300 lajia tropiikissa sekä Pohjois-Amerikan itäosassa ja Itä-Aasiassa. Runsaslajisimmat suvut: "Abuta" (21 lajia), "Cyclea" (30 lajia) ja "Stephania" (30 lajia).


title: Kilpikiertokasvit

text: Seuraavat suvut kuuluvat kilpikiertokasvien heimoon:


title: The Spectacular Now

text: The Spectacular Now on vuonna 2013 ensi-iltansa saanut James Ponsoldtin ohjaama yhdysvaltalainen independent-elokuva, joka on lajityypiltään draama ja romanttinen komedia. Elokuvan ensi-ilta oli Sundancen filmifestivaaleilla 18. tammikuuta 2013 ja sai positiivisen vastaanoton arvostelijoilta. Elokuva voitti myös useita kriitikkopalkintoja. Se julkaistiin rajallisesti teattereissa Yhdysvalloissa elokuussa 2013.


title: Scania OmniCity

text: Scania OmniCity on ruotsalaisen Scanian valmistama kokomatalalattiainen kaupunkibussimalli. Mallia on valmistettu yksi- ja kaksikerroksisena. Mallin sisarmallit ovat Scania OmniLink ja OmniLine


title: Scania OmniCity

text: Ensimmäinen sukupolvi esiteltiin vuonna 1998. Se oli varustettu silloin CN94UA/B-alustalla. Ensimmäisen sukupolven valmistus loppui vuonna 2006.


title: Scania OmniCity

text: Toinen sukupolvi esiteltiin vuonna 2006. Siinä on uudempi alusta sekä ympäristöystävällisempi moottori. Toisen sukupolven korvasi vuonna 2011 esitelty Scania Citywide LF jonka alusta on sama.


title: Scania OmniLine

text: Scania OmniLine on ruotsalaisen Scanian valmistama korkealattiainen lähiliikennelinja-automalli. Se esiteltiin vuonna 2000 ja sen korvaajaksi tuli Scania OmniExpress 320 vuonna 2009.


title: Vincent Drucci

text: Vincent Drucci, tunnetaan myös lempinimellä "The Schemer" (suom. 'juonittelija') (1898 - 4. huhtikuuta, 1927), oli amerikanitalialainen gangsteri Chicagon kieltolain aikana, ja kuului "North Side Gang "-jengiin, Al Caponen tunnetuimpiin vihollisiin. Hän oli Dean O'Banionin ystävä, ja tämän seuraaja tullessaan tämän kanssa johtajaksi. Drucci on ainoa yhdysvaltalainen järjestäytyneen rikkollisuuden pomo, jonka poliisi on tappanut.


title: Vincent Drucci

text: Drucci, oikealta nimeltään Vincenzo D'Ambrosio, syntyi Chicagossa sisilialaisille vanhemmille. Palveltuaan Yhdysvaltain merijalkaväessä, hän palasi Chicagoon ja alkoi tehdä pikkurötöksiä, kuten murtoja yleisöpuhelimiin. Hän liittyi Dean O'Banionin North Side Gangiin, joka hallitsi aiemmin laillisia olleita panimoita ja tislaamoita antaen niille massiiviset voitot laittomasta alkoholin tuottamisesta, kiristyksen ja muun rikollisen toiminnan lisäksi. Usein pääasiallisesti amerikanirlantilaiseksi kuvailtu North Side Gang oli Dean O'Banionin kuoleman jälkeen peräkkäin johtivat Hymie Weiss, Drucci ja George "Bugs" Moran, jotka olivat puolalaista, italialaista ja ranskalaista syntyperää. Vaikutusvaltaisimmat jäsenet, joista ei koskaan tullut johtajia olivat espanjaissyntyinen Louis Alterie, juutalainen Samuel Morton ja saksalainen Albert Kachellek.


title: Vincent Drucci

text: Vaikka hän oli johtohahmo verrattain pienessä jengissä, Drucci oli toimeenpanija, ja oli aktiivisesti mukana useissa väkivaltaisissa välikohtauksissa. Jouduttuaan kerran kahden, Caponen tunnusomaista drive-by -ampumista käyttäneen, pyssymiehen väijyttämäksi kadulla, hän hyökkäsi heidän kimppuunsa yrittäen ajaa heitä takaa kaapatulla autolla. Druccin kepposiin kuului esimerkiksi huudella papiksi pukeutuneena riettaita kommentteja pareille kadulla. Hän esiintyy myös "Bob's Hot Story" -nimisessä pornografisessa elokuvassa vuodelta 1923.


title: Vincent Drucci

text: Laurence Bergreen, kirjassaan "Capone: The Man and the Era", kuvailee Druccia seuraavasti:


title: Vincent Drucci

text: ""Hän oli luonteeltaan piittaamaton ja uhkarohkea, ja hän näyttikin gangsterilta – kovalta, synkältä ja uhkaavalta, hänen ilmeensä oli jäätynyt traagiseksi naamioksi, jota koristivat epäsiistit hiukset, ja naama, joka jää vainoamaan vihollistensa unta"."


title: Vincent Drucci

text: North Side -jengi huomasi, että alkoholia myi halvemmalla heidän vihollisensa Gennan rikollisperhe, joka oli liittolainen amerikanitalialaisen South Side jengin kanssa, jota johti Johnny Torrio, jolla oli aikeita tulla koko kaupungin lääninherraksi. O'Banion yritti aluksi saada Torrion hallitsemaan Gennoissa. Kun Torrio epäonnistui tässä, O'Banion alkoi kaappata Gennojen tavaratoimituksia. Gennat halusivat tappaa O'Banionin, mutta sisilialainen poliitikko Mike Merlo, "Unione" "Sicilianan" (myöhemmin "Italian-American National Union") Chicagon osaston johtaja ja alamaailman harmaa eminenssi poliittisen vaikutusvaltansa vuoksi, käytti veto-oikeuttaan tappamisessa. 10. marraskuuta 1924, päiviä sen jälkeen, kun Merlo oli kuollut sairauteen, Torrion miehet, John Scalise ja Albert Anselmi, saapuivat O'Banionin chicagolaiseen kukkakauppaan, mukamas järjestämässä kukka-asetelmia Merlon hautajaisiin, ja murhasivat O'Banionin. North Side Gang alkoi toimia Gennoja ja South Sidea vastaan. Johtajuus siirtyi Hymie Weissille, joka aloitti sarjan kostohyökkäyksiä Gennoja ja Torriota vastaan.


title: Vincent Drucci

text: 25. tammikuuta 1925, Drucci, Weiss ja Moran väijyttivät Torrion henkivartija-luutnantin, Al Caponen, ampuen tämän auton, mutta epäonnistuen tämän tappamisessa; he sitten kidnappasivat, kiduttivat ja murhasivat Caponen henkivartijan. 27. tammikuuta Drucci ja kaksi muuta North Siden jäsentä väijyttivät Torrion, kun tämä oli ostoksilla vaimonsa kanssa. Torrio haavoittui vakavasti, mutta selvisi hyökkäyksestä. Eräässä vaiheessa poliisit toivat Druccin ja Weissin Torrion sairaalasängyn vierelle, mutta Torrio kieltäytyi tunnistamasta heitä ampujiksi. Parantumisensa, ja lyhyen vankilatuomion jälkeen Torrio luovutti South Side Gangin hallinnan Caponelle, ja palasi New Yorkiin.


title: Vincent Drucci

text: 25. toukokuuta Drucci, Weiss ja Moran tappoivat South Side Gangin liittolaisen Angelo Gennan. 8. heinäkuuta Drucci ja toinen pyssymies murhasivat Anthony Gennan. 13. marraskuuta he murhasivat Gennan asemies Samuzzo Amatunan parturiliikkeessä. Tämän lempiravintolan omistaja myös kidnapattiin ja murhattiin, ja Capone alkoi kutsua Druccia "luteeksi".


title: Vincent Drucci

text: 10. elokuuta 1926 Drucci ja Weiss tulivat Caponen pyssymiesten väijyttämiksi kadulla, mutta ammuskelivat tiensä pakoon. Viisi päivää myöhemmin Drucci ja Weiss vaihtoivat laukauksia Caponen miesten kanssa salamurhausyrityksen uusinnassa samassa paikassa. North Side Gang vastasi korkeaprofiilisemmalla murhausyrityksellä, käyttäen juonta houkutellakseen Capone Cicerossa, Illinois'ssa sijaitsevan hotellin, jossa tämä asui, eteen ja sitten ampua satoja luoteja ikkunoiden läpi. Capone pelästyi, muttei loukkaantunu. 11. lokakuuta Caponen miehet tappoivat Weissin Pyhän nimen katedraalin ulkopuolella tämän kävellessä autostaan jengin päämajalle. Drucci ja Moran alkoivat johtaa North Side Gangia. Weissin ampumisen jälkeen Drucci ja Moran menivät rauhan konferenssiin muiden Chicagon jengien kanssa, mukaan lukien South SIde Gang. Vaikka Moran tahtoi jatkaa taistelua, Drucci suostutteli hänet hyväksymään aselevon.


title: Vincent Drucci

text: Vuonna 1927 William Hale Thompson, vaikutusvaltaisen, vahvaa tukea afroamerikkalaisilta alueilta saavan, Cookin piirikunnan koneistonsa kärjessä, yritti paluuta pormestariksi. Thompsonin kampanjapuheet tulkittiin niin, että jos hän voittaisi, kaupungilla olisi rento asenne virkavaltaa kohtaan, ja hänet nähtiin Caponen miehenä. Vihollisten välillä oli mutkikkaita poliittisia ja etnisiä kanssakäymisiä. Irlantilaisamerikkalaiset poliitikot yrittivät maalata Thompsonin katolilaisuuden vastaiseksi anglosaksiseksi sovinistiksi, huolimatta tämän Caponen innoittamasta italialaisen äänestysalueen tuesta. Kuitenkin, Thompsonin tajuama kiitollisuudenvelkansa afroamerikkalaisille äänestäjille johti uskollisuuden siirtymiseen äänestäjien joukossa, mikä osittain mitätöi hänen poliittisen koneistonsa. Capone turvautui väkivallan kärjistymiseen varmistaakseen, että poliittinen kilpa päätettäisiin Thompsonin hyväksi. Kaupunginlaajuinen jengisota räjähti mahdollisuudesta, että Capone saisi vihollisilleen haitallisen pormestarin. 3. huhtikuuta 1927 Drucci päätti ryhtyä hyökkäykseen penkomalla Thompsonin kanssa linjassa olevan oltermannin toimiston. Chicagon poliisilaitoksen poliisipäällikkö käski miestensä pidättää kaikki North Side Gangin jäsenet paikan päällä.


title: Vincent Drucci

text: 4. huhtikuuta 1927 Chicagon poliisi pidätti Druccin, löytäen piilotetun .45 -kaliiberisen pistoolin. Poliisieihin, jotka veivät hänet ja kaksi samaan aikaan pidätettyä liittolaista oikeustalolle, missä Drucci asianajaja odotti takuiden asettamista, mukaan lukeutui etsivä Dan Healy, kuka oli ampunut aseistautuneen ryöstäjän kuoliaaksi muutamaa kuukautta aiemmin. Urotyöt, joihin lukeutui Caponen vihollisen Joseph Saltisin lähes kohtalokas pahoinpitely marraskuun 1926 saluunaratsian yhteydessä, olivat saaneet Healylle maineen silmittömästä väkivallasta rikollisia kohtaan, vaikkakaan ei aina virka-ajalla.


title: Vincent Drucci

text: Drucci vastusti käsivarresta kiinnipitämistä heidän odottaessaan autoa, ja herjasi Healya, joka vastasi läimäytyksellä; sitten hän otti esiin ja heristeli asettaan ja uhkasi ampua Druccin. Väittely jatkui autossa, mutta mitä tapahtui seuraavaksi on kiistanalaista. Myöhemmin, välikohtauksen aikana läsnä olleet poliisit tukivat Healyn versiota tapahtumista: että Drucci samalla kertoessaan aikeestaan olisi syöksynyt Healyn asetta kohti, mutta Healy olisi vetäytynyt ja sitten ampunut Druccin. Druccin kaksi liittolaista antoivat hyvin erilaisen selonteon, väittäen, että Healyn lyötyä Druccia olisi alkanut kahina, jonka johdosta kuski pysäytti auton tienvarteen, minkä seurauksena Healy olisi astunut ulos astinlaudalle, ja vetänyt aseensa ja ampunut Druccia kohti, kuka ammuttiin tämän istuessa autossa, käsiraudoissa kätensä sylissään. Druccia osui käsivarteen, sääreen ja vatsaan, ja tämä lyyhistyi ja kuoli auton lattialle.


title: Vincent Drucci

text: Druccille järjestettiin ylelliset hautajaiset Mount Carmelin hautausmaalla, Hillsidessa, Illinois'ssa, mikä oli tyypillinen rikosmaailman tapa tuohon aikaan. Druccin hopeinen arkku maksoi 10 000 dollaria, ja hautajaishuoneita koristi yli 30 000 dollarin arvosta kukkia. Viranomaiset hyväksyivät Healyn ja muiden poliisien version tapahtumista. Druccin kuolinpesän loppusumma oli 500 000 dollaria.


title: Vincent Drucci

text: Capone jatkoi Thompsonin tukemista, ja äänestyspäivänä 10. huhtikuuta 1928, niinkutsutussa "Pineapple Primary" -äänestyksessä, Thompsonia vastustavien vaalialueiden äänestyskopit olivat Caponen pommittajan, James Belcastron, tähtäimessä, mikä johti 15 ihmisen kuolemaan. Belcastron syytettiin myös murhaneen afroamerikkalaisen vaaliehdokkaan, ketä oli jahdattu katujen halki pyssymiehiä sisältävillä autoilla äänestyspäivänä, ennen tämän kuoliaaksi ampumista. Belcastron lisäksi syyteittyinä oli neljä poliisia. Osoitus paikallisten viranomaisten asenteesta Caponen organisaatiota kohtaan tuli vuonna 1931, kun Belcastroa ammuttiin murhayrityksen yhteydessä; poliisi antoi skeptisten journalistien ymmärtään Belcastron toimineen yksin. North Side Gang kohtasi loppunsa alamaailman voimana vuoden 1929 ystävänpäivän verilöylyn yhteydessä. Verilöyly johti yleisön huolestuineisuuteen Thompsonin liittolaisuudesta Caponen kanssa; seikka mikä vaikutti Anton J. Cermakin voittoon pormestarin vaaleissa 6. huhtikuuta 1931. Jäännös North Side Gangista jatkoi olemassaoloaan vierekkäin vastaavasti heikon Roger Tuohyn kanssa, mutta tuli eliminoiduksi Caponen pakottaessa Cermakin liittolaisia perääntymään.


title: Sua varten

text: ”Sua varten” on Robinin kappale hänen neljänneltä studioalbumilta "16". Kappale julkaistiin albumin neljäntenä singlenä 14. helmikuuta 2015. Kappaleen ovat säveltäneet ja sanoittaneet Jimi Constantine, Tobias Granbacka sekä Jonas Olsson. Kappaleen sanoituksessa korostetaan välittämistä ja että elämän ongelmista selviää päättäväisyyden ja ystävien avulla.


title: Sua varten

text: Singlejulkaisun yhteydessä julkaistiin myös kappaleen musiikkivideo, jonka ovat ohjanneet Jaakko ja Kusti Manninen. Video julkaistiin ensimmäisenä YleX-radiokanavan verkkosivuilla. Videolla näyttelee räppäri Mikael Gabriel. Videolla on hyödynnetty green screen -tekniikkaa, jonka avulla videolle on lisätty muun muassa sortuva rakennus.


title: Sua varten

text: Kappale nousi "16"-albumin yhteydessä yhdeksi viikoksi singlelistan yhdeksänneksi lokakuussa 2014. Singlejulkaisun yhteydessä kevällä 2015 kappale nousi parhaimmillaan Suomen 10. soitetuimmaksi radiokappaleeksi sekä latauslistan sijalle 21.


title: Sua varten

text: Laulaja Irina esitti kappaleesta oman versionsa "Vain elämää" -sarjan kuudennella tuotantokaudella.


title: Riigikogun vaalit 2015

text: Riigikogun vaalit vuonna 2015 järjestettiin 1. maaliskuuta 2015. Sähköinen äänestys alkoi 19. helmikuuta ja tätä mahdollisuutta käytti äänestäjistä joka kolmas. Äänestysaktiivisuus oli 64,2 prosenttia.


title: Riigikogun vaalit 2015

text: Viron äänioikeutetuista 33 % antoi äänensä ennakkoäänestyksen aikana. Ennakkoäänestyspaikoilla kävi arviolta 120 000 virolaista ja sähköistä e-äänestystä käytti 176 491 äänioikeutettua. Äänestysvilkkauden arvioitiin aluksi nousevan ennätyskorkeaksi. Se jäi kuitenkin jonkin verran ennakoitua alemmaksi. Äänensä antaneiden äänioikeutettujen määräksi uutisoitiin aluksi 63,7 %, mutta myöhemmin vaaliviranomaiset korjasivat sen lukemaan 64,2 %. Vilkkaimmin äänestettiin Harjun maakunnassa ja Tallinnassa, jossa äänestäneiden osuus oli lähes 70 %. Itä-Virumaalla ja Venäjän rajan lähellä äänestysvilkkaus jäi noin viisitoista prosenttia pienemmäksi.


title: Riigikogun vaalit 2015

text: Vaalimainonta ja etenkin Reformipuolueen aggressiiviseksi koettu vaalikampanja herätti kritiikkiä. Reformipuolueen vaalimainoksissa Keskustapuolueen johtajan Edgar Savisaaren väitettiin olevan Venäjän presidentin Vladimir Putinin talutusnuorassa.


title: Ahti Liedes

text: Ahti Pellervo Liedes (puoluenimi Willi Bergman, , "Vili Bergman"; 18. toukokuuta 1912 Ii – 6. helmikuuta 2006 Moskova, Venäjä) oli Neuvostoliittoon asettunut suomalainen kommunisti, joka toimi muun muassa toimittajana ja kirjailijana. Hän työskenteli Moskovassa suomenkielisenä toimittajana ja kirjoitti sekä suomensi monenlaista kirjallisuutta, kuten näytelmiä, runoutta ja asiatekstiä. Hän oli myös mainittava harrastelijakuvanveistäjä sekä 1940-luvun lopussa Yleisradion ensimmäinen Moskovan-kirjeenvaihtaja. Liedeksen 1930-luvun lopulla tekemät ilmiannot olivat mahdollisesti lähellä johtaa Suomen Kommunistisen Puolueen (SKP) Neuvostoliitossa oleskelleen johdon tuhoon, sillä niitä käytettiin välineenä puoluetta vastaan Stalinin puhdistusten aikana.


title: Ahti Liedes

text: Liedes oli iiläisen vasemmistolaisen kansanedustajan Jaakko Liedeksen poika. Hän kirjoitti ylioppilaaksi Oulun lyseosta 1930 ja opiskeli Helsingin kauppakorkeakoulussa. Hän liittyi jo lyseolaisena Suomen kommunistiseen nuorisoliittoon (SKNL). Liedes erotettiin vasemmistolaisten mielipiteittensä vuoksi ylioppilaskunnasta, ja valmistuttuaan vuonna 1933 ekonomiksi hän ei löytänyt koulutustaan vastaavaa työtä. Niinpä hän siirtyi vuonna 1934 Neuvostoliittoon, jossa hänestä tuli SKNL:n edustaja Kommunistiseen nuorisointernationaaliin (KIM). Hän oli talvella 1935–1936 maanalaisessa työssä Suomessa, mutta palasi sitten aiempaan tehtäväänsä KIM:ssä. Liedes myös opetti nuorisotyötä Moskovan Lenin-koulun suomalaisella sektorilla. Hänet tunnettiin 1930-luvulla Neuvostoliitossa nimellä "Willi Bergman" sekä joskus myös nimellä "Willi Roos", suomalaisten kesken ”Villiruusu”. Muun muassa Arvo ”Poika” Tuominen kutsuu häntä tällä nimellä muistelmateoksessaan "Kremlin kellot".


title: Ahti Liedes

text: Kesällä 1937 suoritetussa KIM:n kaaderien tarkastuksessa Liedeksen yksityiselämästä väitetysti paljastui sopimattomina pidettyjä piirteitä, jolloin hän puolustautui kertomalla, että vastaava käytös oli yleistä SKP:n piirissä. Liedes laitettiin laatimaan lista mainittavista suomalaisista kommunisteista, jotka olivat syyllistyneet puoluetyöntekijöille sopimattomaan käytökseen, pääosin elintavoissaan ja sukupuolielämässään. Tämän tiedon varjolla SKP:n henkilöasiat otettiin Kominternin kaaderiosaston ja sitä kautta NKVD:n valvontaan, mikä helpotti hieman myöhemmin aloitettua valtavaa puhdistusta. Liedes itse erotettiin rikkeidensä takia työpaikastaan nuorisointernationaalista, mutta hän jatkoi toimintaansa Moskovan SKP:n liepeillä. Syksyllä 1938 Liedes ilmiantoi koko SKP:n johdon NKP:n keskuskomitealle syyttäen heitä puolueen vihollisiksi. Liedeksen paljastus ei johtanut muuhun kuin Antti Hyvösen erottamiseen, mutta asia pysyi pitkään vireillä uhaten koko jäljellä ollutta puoluejohtoa. Syytösten pääkohteena ollut Otto Wille Kuusinen pelastui korkea-arvoisten tukijoidensa ansiosta, ja SKP:n johto yritti tämän jälkeen leimata Liedeksen petturiksi ja vakoojaksi. Keskinäinen mustamaalaus Liedeksen ja puoluejohdon välillä jatkui, kunnes Liedes elokuussa 1940 erotettiin Kominternin kontrollikomitean päätöksellä puolueesta. Syystä tai toisesta NKVD ei kuitenkaan vanginnut häntä. Liedes kiisti myöhemmin suomalaisessa historiankirjoituksessa esitetyt tulkinnat hänen roolistaan SKP:n sisäisessä kiistassa.


title: Ahti Liedes

text: Liedes sai Neuvostoliiton kansalaisuuden vuonna 1940. Sodan aikana hänet määrättiin epäluotettavana ulkomaalaisena hiilikaivostyöhön armeijan sijasta, mutta hän sai vielä sodan aikana palata Moskovaan. Siellä hänestä tehtiin leipäkauppayhtymä Moshlebtorgin taloussuunnittelija. Sodan jälkeen hän oli kymmenen vuoden ajan töissä Moskovan radion suomenkielisessä toimituksessa ja toimi myös Yleisradion ensimmäisenä Moskovan kirjeenvaihtajana. Vuodesta 1957 hän työskenteli valtiollisessa kustannusliike Edistyksessä ("Progress"), jossa hän muun muassa toimitti "Neuvostoliitto"-lehteä ja käänsi Leninin teoksen "Filosofiset vihkot" suomeksi sekä Elmer Diktoniuksen ja Katri Valan runoja venäjäksi. Hän suomensi suuren määrän kirjallisuutta venäjän, saksan, ruotsin ja englannin kielistä. Liedes julkaisi kokoamansa suomalaisen runouden antologian (1962) sekä useita omia runokokoelmia, näytelmiä, novelleja, elokuvakäsikirjoituksia ja kotiseutunsa työväenliikkeen historiikin "Isä mulle Iitä neuvoi". Viimeksi mainittu kirja julkaistiin 1980 myös Suomessa. Osan tuotannostaan Liedes julkaisi salanimellä "Ahvo Lies". Hän ei saanut työstään Neuvostoliitossa virallisia tunnustuksia, mutta hänen näytelmänsä "Isä" voitti 1950-luvulla Karjalan kirjailijaliiton näytelmäkilpailun. Liedes harrasti myös kuvanveistoa ja hänen puuveistoksiaan oli näytteillä Tretjakovin galleriassa Moskovassa. Kuvanveistäjänä häntä kiehtoivat varsinkin naishahmot. Liedes säilytti kommunistisen aatteensa loppuun saakka. Hän kuoli vuonna 2006 Moskovassa 93-vuotiaana, ja hänen tuhkansa siroteltiin Suomessa Iin hautausmaalle hänen omien toiveidensa mukaisesti.


title: Ahti Liedes

text: Kommunistinen kansanedustaja Pentti Liedes oli Ahti Liedeksen veli. Ahti Liedeksen poika, toimittaja Leonid Laakso toimi 1980- ja 1990-luvuilla APN- ja RIA-Novosti-uutistoimistojen Helsingin-toimiston johtajana. Hän on nykyään Suomen kansalainen.


title: Live in Suomi Finland

text: Live in Suomi Finland on vuonna 2007 ilmestynyt Pharaoh Overlordin toinen livealbumi, jonka julkaisi puolalainen Vivo Records. Se on äänitetty toukokuussa 2006 Helsingin Arabianrannassa ravintola Kipsarissa. Vierailijoina levyllä ovat saksalaisen Faust-yhtyeen johtohahmo Hans Joachim Irmler sekä kitaristiveljekset Julius ja Pekka Jääskeläinen. Irmler oli tehnyt yhteistyötä jo vuonna 2001 Pharaoh Overlordin "emoyhtyeen" Circlen kanssa albumilla "Alotus". Hänen omistamansa levymerkki Klangbad julkaisi "Live in Suomi Finlandin" vinyylinä vuonna 2010. Uudellenjulkaisulla "Skyline" ja "Mangrove" ovat mukana lyhyemmiksi miksattuina versioina.


title: Siluurikaudella

text: Siluurikaudella on vuonna 2010 ilmestynyt Pharaoh Overlordin viides studioalbumi. Se eroaa tyylillisesti täysin edeltäjistään, sisältäen lähinnä free jazz -vaikutteista kokeellista musiikkia.


title: Out of Darkness

text: Out of Darkness on vuonna 2011 ilmestynyt Pharaoh Overlordin kuudes studioalbumi. Edellisen jazzlevynsä jälkeen yhtye siirtyi nyt 1980-luvun heavy rockin pariin. Pharaoh Overlordin vakiokitaristin Janne Westerlundin on levyllä korvannut Jussi Kangas. Vierailevina laulajina sillä toimivat Jesters of Destinystä tunnettu Bruce Duff sekä Frank Meyer (Angus Khan) ja Sam Velde (Night Horse). Duff on aikaisemmin vieraillut myös Pharaoh Overlordin "emoyhtyeen" Circlen levyillä "Earthworm" (2006) ja "Hollywood" (2007). Svart Records julkaisi albumin vinyylinä elokuussa 2011.


title: Horn (albumi)

text: Horn on vuonna 2011 ilmestynyt Pharaoh Overlordin kolmas livealbumi, joka äänitettiin marraskuussa 2010 Lahden Ravintola Torvessa järjestetyllä Space Force 1, 2nd Flight -festivaalilla. Alkuperäisellä vinyylijulkaisulla on vain neljä kappaletta, mutta vuonna 2013 ilmestynyt Ektro Recordsin CD-versio sisältää koko konsertin, kun mukana on myös "Relic". Albumin avausraita "Revolution" on versio brittiläisen Spacemen 3:n vuonna 1989 levyttämästä kappaleesta.


title: World Marathon Challenge

text: World Marathon Challenge on seitsemän päivää kestävä maratonjuoksukilpailujen sarja. Siinä juostaan yksi maraton kussakin maanosassa viikon aikana, eli yhteensä seitsemän maratonia.


title: World Marathon Challenge

text: Ensimmäinen World Marathon Challenge järjestettiin tammikuussa 2015. Sarjaan kuului juoksut Etelämantereella, Chilessä, Yhdysvalloissa, Espanjassa, Marokossa, Dubaissa ja Australiassa. Osallistujia oli yhteensä kaksitoista, joista yksi oli suomalainen Marianna Zaikova. Hän oli kisan ainoa nainen, ja hänestä tuli maailman ensimmäinen nainen, joka on juossut kyseiset matkat alle viikossa.


title: World Marathon Challenge

text: Lentomatkojen pituus viikon aikana oli noin 38 000 kilometriä. Ensimmäisen World Marathon Challengen voittaja oli hongkongilainen triathlonisti David Gething. Vuoden 2016 maratonit juostiin tammikuussa, jolloin miesten sarjan voitti yhdysvaltalainen Daniel Cartica ja naisten sarjan yhdysvaltalainen Becca Pizzi.


title: Elly Sigfrids

text: Elly Matilda Sigfrids (o.s. Jern, 10. toukokuuta 1919 Mustasaari – 15. heinäkuuta 2014 Mustasaari) oli suomalainen kansanedustaja, opettaja ja kunnallispoliitikko.


title: Elly Sigfrids

text: Elly Jern syntyi myöhemmin kansanedustajana toimineen maanviljelijä Levi Jernin ja Signe Matilda Ahlbäckin tyttäreksi Mustasaaressa 1919. Jern suoritti teologian erotutkinnon 1945 ja kasvatusopillisen tutkinnon 1946 Helsingin yliopistossa. Hän työskenteli vuosina 1945–1956 Uudenkaarlepyyn kristillisen kansanopiston opettajana ja myöhemmin psykologian ja uskonnon opettajana. Hän avioitui pastori Lars Gustaf Sigfridsin kanssa 1956.


title: Elly Sigfrids

text: Elly Sigfrids valittiin eduskuntaan ruotsalaisen kansanpuolueen edustajaksi Vaasan läänin vaalipiiristä vuosiksi 1970–1979. Hän oli myös presidentin valitsijamies 1968 ja 1978. Paikallispolitiikassa hän toimi Uudenkaarlepyyn maalaiskunnan kunnanvaltuutettuna 1951–1956, Vaasan kaupunginvaltuutettuna 1973–1976 ja Ruotsalaisen Pohjanmaan maakuntaliiton puheenjohtajana 1974–1979. Hän oli myös Ruotsalaisen naisliiton puheenjohtaja 1970–1973 ja RKP:n varapuheenjohtaja.


title: Elly Sigfrids

text: Sigfrids sai Åbo Akademin teologian kunniatohtorin arvon 1999 ja Fredrika Runebergin stipendin 2008.


title: Elly Sigfrids

text: Sigfrids kirjoitti kuusi kirjaa, muun muassa muistelmateoksia, runokokoelman ja hartauskirjan. Hän osallistui myös kahden uskonnon oppikirjan laatimiseen.


title: Rednecks, Blue Falls

text: Rednecks, Blue Falls on suomalaisen Vanha Isäntä -yhtyeen neljäs albumi vuodelta 1979.


title: Vanha Isäntä (albumi)

text: Vanha Isäntä on suomalaisen Vanha Isäntä -yhtyeen esikoisalbumi vuodelta 1975.


title: Catlook Gypsies

text: Catlook Gypsies on Pen Lee-yhtyeen vuonna 1977 ilmestynyt tupla-albumi.


title: Catlook Gypsies

text: Kaikki kappaleet kirjoittanut Pen Lee.


title: Haukkani Memed

text: Haukkani Memed ("İnce Memed") on kurdisyntyperää olevan turkkilaiskirjailijan Yaşar Kemalin romaani vuodelta 1955. Teoksen on suomentanut englanninkielisestä käännöksestä Eva Siikarla, ja suomennoksen on julkaissut 1974 Keltaisessa kirjastossa Tammi.


title: Haukkani Memed

text: Kemal tuli teoksella kansainvälisesti tunnetuksi, ja se oli myös hänen tuotannostaan ensimmäinen joka on suomennettu.


title: Haukkani Memed

text: Teoksen pohjalta on Peter Ustinov ohjannut elokuvan "Haukkani Memed" ("Memed My Hawk", 1984).


title: Haukkani Memed

text: Teoksen on julkaissut 1976 Suuri Suomalainen Kirjakerho, ja se on ilmestynyt 1985 sarjassa Kurki-kirja.


title: One Thing I Should Have Done

text: One Thing I Should Have Done on kyproslaislaulaja Giánnis Karagiánnisin kappale, joka edusti Kyprosta Eurovision laulukilpailussa 2015.


title: One Thing I Should Have Done

text: Kappale kilpaili toisessa semifinaalissa, jossa se sijoittui kuudenneksi ja selviytyi finaaliin. Finaalissa se sai 11 pistettä ja tuli sijalle 22.


title: Relax with Country Express

text: Relax with Country Express on suomalaisen Country Express -yhtyeen albumi vuodelta 1977.


title: Milena Canonero

text: Milena Canonero (s. 1. tammikuuta 1946 Torino, Italia) on italialainen puvustaja ja pukusuunnittelija. Hän on tehnyt urallaan puvustuksia muun muassa elokuviin ja teatteriesityksiin.


title: Milena Canonero

text: Canonero on ollut ehdolla parhaan puvustuksen Oscar-palkinnon saajaksi yhdeksän kertaa ja voittanut palkinnon neljä kertaa: vuonna 1975 elokuvalla "Barry Lyndon", vuonna 1981 elokuvalla "Tulivaunut", vuonna 2006 elokuvalla "Marie Antoinette" ja vuonna 2014 elokuvalla "The Grand Budapest Hotel".


title: Milena Canonero

text: Hän on naimisissa näyttelijä Marshall Bellin kanssa.


title: Markku Suominen (albumi)

text: Markku Suominen on Markku Suomisen albumi vuodelta 1971.


title: SibaRecords

text: SibaRecords on Taideyliopiston Sibelius-Akatemian oma levymerkki, jonka toiminta on aloitettu vuonna 2009. Ensimmäiset tuotannot julkaistiin virallisen lanseerauksen yhteydessä vuonna 2010, ja sen jälkeen levyjä on julkaistu muutama vuodessa.


title: SibaRecords

text: SibaRecordsin tavoitteina on tuottaa korkeatasoisia levyjä, auttaa Sibelius-Akatemian muusikkoja laajentamaan taiteellista toimintaansa ja levittää Sibelius-Akatemiassa syntynyttä musiikkia. SibaRecordsin julkaisuja jaellaan maailmanlaajuisesti niin fyysisinä levyinä kuin ladattavina ja streamattavina versioina.


title: Barbeyaceae

text: Barbeyaceae on puuheimo koppisiemenisten Rosales-lahkossa. "Barbeya oleoides" on heimon ainoa laji.


title: Barbeyaceae

text: Laji on puu, jonka aineenvaihdunta tuottaa ellaghappoa ja jonka karvat ovat yksisoluisia ja spiraalikierteisiä. Lehtiasento on vastakkainen, lapa on ehyt ja alta tiheä- ja vaaleakarvainen, ja korvakkeet puuttuvat. Kukat ovat pieniä, yksineuvoisia, tuulipölytteisiä ja sijaitsevat kaksikotisesti viuhkomaisiin ja lyhytperäisiin ryhmiin järjestäytyneinä lehtihangoissa. Kukissa on yksikiehkurainen verhiömäinen kehä, jossa on kolme tai neljä lehteä. Heteitä on 6-12 ja erillisiä tai hieman yhteen kasvaneita emejä yhdestä kolmeen. Niiden vartalot ovat pitkiä ja luotti pitkänomaisen nuijamainen ja johteinen. Siemenaihe kiinnittyy emin kärjen tuntumaan. Hedelmä on pieni pähkinä, jota siipimäiseksi laajentunut kehä suojaa.


title: Barbeyaceae

text: "Barbeya oleoides" kasvaa Koillis-Afrikassa ja Arabian niemimaan lounaisosassa.


title: Barbeyaceae

text: Lähin sukulaisheimo on Dirachmaceae. Cronquist (1981) piti lajia nokkoskasvien (Urticaceae) sukulaisena ja Takhtajan (1997) omana ylälahkonaan norkkokasvien alaluokassa (Hamamelididae).


title: Orrin Keepnews

text: Orrin Keepnews (2. maaliskuuta 1923 New York, Yhdysvallat – 1. maaliskuuta 2015 El Cerrito, Kalifornia, Yhdysvallat) oli yhdysvaltalainen levytuottaja ja kriitikko. Hän teki merkittävää työtä muun muassa Riverside Recordsille. Hän löysi Bill Evansin (1929–1980) ja oli tämän pitkäaikainen yhteistyökumppani. Muita merkittäviä kiinnityksiä olivat pianisti Randy Weston vuonna 1954, mutta etenkin toinen pianisti Thelonious Monk 1955. Hän perusti 1966 pianisti Dick Katzin kanssa levy-yhtiön Milestone. Concord-yhtiö perusti 2007 hänen uraansa kunnioittavan Keepnews Collection -uusintajulkaisusarjan.


title: Orrin Keepnews

text: Down Beat palkitsi hänet vuonna 1986 elämäntyöpalkinnolla.


title: Isoa Inaria kiertämässä

text: "Isoa Inaria kiertämässä" on Antti Tuurin ja Erno Paasilinnan yhteistyönä kirjoittama matkakuvaus purjehdusretkestä, jonka he tekivät heinäkuussa 1998 Inarijärven ympäri. Kirja ilmestyi 1999 Otavan kustantamana.


title: Isoa Inaria kiertämässä

text:
Tuuri ja Paasilinna olivat tehneet erävalluksia Lapissa 1960- ja 1970-luvuilla. He olivat pitkään harkinneet vaellusta Lapin halki ja keskustelleet siitä. Purjehdustaitoinen Tuuri ehdotti purjehdusretkeä jollakin Suomen suurista järvistä, jolloin Paasilinna ehdotti Inarijärveä. Tuuri tilasi retkeen sopivan purjeveneen, sen varusteet ja sopi kuljetuksesta kun taas Paasilinna huolehti muun retkellä tarvittavan.
Suunnitellessaan teosta kirjailijat sopivat tekstin jaosta siten, että Paasilinna painottaisi matkaosuuksien kuvauksessa Inarin kylien ja talojen historiaa ja henkilöitä. Tuuri puolestaan kirjoittaisi matkaosuuksista painottaen purjehdustekniikkaa, suunnistamista ja muuta navigointia.


title: Isoa Inaria kiertämässä

text: Tuuri ja Paasilinna kuvailevat retkeä matkaosuus kerrallaan siten, että kumpikin kuvaa saman osuuden painottaen näkökulmia sovitun mukaisesti. Samalla he kuvailevat jonkin verran toistensa tekemisiä ja puheita. Joissakin paikoissa he ovat vierailleet viimeksi vuonna 1970 tekemällään vaelluksella Timo K. Mukan ja Jaakko Kariston kanssa. Havaittua muutosta kuvaillaan ja kommentoidaan.


title: Isoa Inaria kiertämässä

text:
Paasilinna tuo esiin vähän tunnettua Inarin ja Lapin historiaa, kuten tuhoisan espanjantautiepidemian Inarissa ja nälänhädät.
Kommenteissaan Lapin historiasta ja tapahtumista hän on paikoin hyvin kriittinen verraten esimerkiksi Suomen Saksan-politiikkaa 90-luvulla Neuvostoliiton aikaiseen suomettumiseen. Hän toteaa Suomen tosiasiallisesti luovuttaneen Lapin Saksalle 2. maailmansodan aikana Karjalan eduksi ja että tätä on peitelty. Toisaalta saamelaisten sisäinen politiikka ja jakautuminen saavat osansa kritiikistä.


title: Isoa Inaria kiertämässä

text: Antti Tuuri kuvailee kirjassa osuudet purjehdusteknisesti. Hän kommentoi jonkin verran, mutta kuvaukset painottuvat enemmän itse purjehdukseen sekä sää- ja luonnonilmiöihin sekä matkan suorittamiseen. Kirjailijat pyrkivät välttämään päällekkäisyyksiä, mutta toisaalta niissäkin on hieman eri näkökulma esimerkiksi kuvauksessa Kuuvan kanavalta.


title: Bloomington

text: Bloomington voi tarkoittaa ainakin seuraavia:


title: Potkupelit amerikkalaisessa jalkapallossa

text: Potkupelit ovat tapa liikuttaa pelipalloa amerikkalaisessa jalkapallossa silloin kun pelissä ei edetä palloa heittämällä tai kuljettamalla. Potkupelejä ovat aloituspotkut, lentopotkut, potkumaalit sekä pudotuspotkut. Potkupelit ovat niin sanottuja erityistilannepelejä (), joihin on omat erikoistuneet miehistönsä.


text: Pelipalloa saa potkaista vain ennalta määritellyissä tilanteissa. Muutoin pelipalloa ei saa potkia ja laiton potku palloon aiheuttaa kymmenen jaardin rangaistuksen. Potkaisijat ovat suojeltuja pelaajia amerikkalaisessa jalkapallossa. Potkaisijaan törmääminen tietää 15 jaardin rangaistusta.


text: Aloituspotku (engl. "Kickoff") annetaan ottelun alussa, puoliajan jälkeen sekä jatkoajan alussa. Lisäksi jokaisen pistesuorituksen jälkeen annetaan aloituspotku.


text: Potkaisija potkaisee pallon tiiltä tai vaihtoehtoisesti yksi pelaajista pitää palloa pystyssä potkaisijalle. Palauttava joukkue pyrkii palauttamaan pelipallon mahdollisimman pitkälle ja aloittaa hyökkäysvuoronsa siitä kohdasta mihin palloa kantava palauttaja taklattiin. Pallon saa kuljettaa maalialueelle saakka touchdownin arvoisesti.


text: Jos aloituspotku menee maalialueen takalaidasta yli kyseessä on takalaiton (engl. "Touchback") ja palauttava joukkue aloittaa hyökkäysvuoronsa 20 jaardin linjalta. Aloituspotku ei saa mennä sivurajoista yli. Vinoon mennyt aloituspotku joko uusitaan viisi jaardia kauempaa tai vastaanottava joukkue saa aloittaa hyökkäyksensä 30 jaardin päästä aloituspotkun lähtöpaikasta.


text: Oman maalin jälkeen joukkueen on luovuttava pelipallosta vapaapotkulla (engl. "Safety punt"), jonka saa antaa myös potkaisemalla pelipallo käsistä.


text: Potkaiseva joukkue voi yrittää lyhyttä aloituspotkua (engl. "Onside kick"), jonka tarkoituksena on saada pelipallo aloituspotkusta omalle joukkueella. Kuka tahansa saa ottaa pelipallon haltuunsa, kunhan pallo on liikkunut potkusta kymmenen jaardia eteenpäin. Niinpä potkaisija pyrkii potkaisemaan palloa vain kymmenisen jaardia, jotta omat pelaajat ehtisivät pallolle ensin.


text: Lentopotku (engl. "Punt") tarkoittaa sitä, että hyökkäävä joukkue luopuu pelipallosta. Lentopotku potkaistaan yleensä neljännellä yrityksellä kun hyökkäys ei ole pystynyt etenemään vaadittavaa kymmenen jaardin matkaa. Lentopotkun potkaisijan tarkoituksena on potkaista pallo mahdollisimman kauas, sillä vastaanottava joukkue aloittaa hyökkäysvuoronsa siitä pisteestä johon palauttava pelaaja taklataan.


text: Lentopotkun alussa aloitussyötön antaja syöttää pallon lentopotkun potkaisijalle, joka potkaisee pallon käsistään. Vastaanottavan joukkueen palauttaja ottaa kopin ja lähtee palauttamaan palloa. Vaihtoehtoisesti hän voi näyttää ottavansa vapaan kopin (engl. "Fair catch") jolloin häntä ei saa taklata mutta hän ei myöskään saa edetä pallon kanssa. Mikäli potku menee pelikentän sivurajasta yli, aloittaa vastaanottava joukkue hyökkäysvuoronsa siitä kohdasta kenttää. Jos lentopotku osuu maalialueelle, kyseessä on takalaiton.


text: Potkumaalissa (engl. "Field goal") potkaisija yrittää potkaista pelipallon maalihaarukan lävitse. Potkumaali on kolmen pisteen arvoinen. Touchdownin jälkeisessä lisäpisteyrityksessä tehdään yleensä potkumaali, jolloin se on yhden pisteen arvoinen.


text: Potkumaalissa aloitussyötön antaja syöttää pallon pallonpitäjälle, jonka tehtävänä on asettaa pallo pystyyn potkaisijaa varten. Blokatun tai lyhyeksi jääneen potkun saa yrittää juosta vastustajan maaliin saakka mikäli pallo ei ole ehtinyt osua maahan. Normaalissa pelitilanteessa tämä tarkoittaa puolustuksen touchdownia ja lisäpisteessä tilanteesta riippuen yhtä tai kahta pistettä.


text: Pudotuspotku (engl. "Drop kick") on harvinainen pelitilanne. Onnistunut pudotuspotku tulkitaan potkumaaliksi. Pudotuspotkussa potkaisija pudottaa pelipallon käsistään maahan ja potkaisee sen ensimmäisen pompun jälkeen. Tämä on erittäin vaikeaa sillä pallon soikea muoto tekee pompusta ennalta arvaamattoman ja epätarkan huonossa asennossa potkaistavaksi. Toisen pompun jälkeen palloa ei enää saa potkaista, sillä se tulkitaan jo rähmäykseksi (engl. "Fumble") eikä rähmättyä palloa saa potkia. Pudotuspotkun etu on että sitä saa yrittää myös aloituspotkuissa.


text: Yhdysvaltojen yliopistosarjoissa nähtiin onnistunut pudotuspotku viimeksi vuonna 1998. NFL-liigan viimeisin kolmen pisteen onnistunut pudotuspotku nähtiin vuonna 1937. Ainoat liigan tämän jälkeen onnistuneet pudotuspotkut ovat Ray McLeanin ja Doug Flutien lisäpisteet vuosina 1941 ja 2006.


title: Syanogeenikloridi

text: Syanogeenikloridi eli kloorisyanidi tai kloorisyaani (CNCl) on hiilen, typen ja kloorin muodostama epäorgaaninen yhdiste. Yhdistettä käytetään muun muassa orgaanisissa synteeseissä. Syanogeenikloridia voidaan pitää niin kutsuttuna pseudohalogeenina.


title: Syanogeenikloridi

text: Huoneenlämpötilassa syanogeenikloridi on väritöntä voimakkaasti pistävänhajuista kaasua, joka voidaan nesteyttää suhteellisen helposti. Yhdiste liukenee veteen ja eräisiin orgaanisiin liuottimiin kuten etanoliin ja dietyylieetteriin. Syanogeenikloridi trimerisoituu helposti muodostaen syanuurikloridia ja siitä voi muodostua myös tetrameeri 2,4-dikloori-6-isosyanodikloori-s-triatsiini. Yhdiste hydrolysoituu hitaasti vedessä muodostaen vetykloridia, syaanihappoa ja vetysyanidia. Hydrolyysi on nopeampi emäksisissä liuoksissa. Yhdiste on elektrofiilinen ja voi reagoida nukleofiilien kuten aromaattisten hiilivetyjen kanssa muodostaen syanoituja aromaattisia yhdisteitä. Happinukleofiilien, typpinukleofiilien ja rikkinukleofiilien kanssa reagoidessaan se muodostaa syanaatteja, syanamideja tai tiosyanaatteja.


title: Syanogeenikloridi

text: Syanogeenikloridi on hyvin myrkyllistä johtuen osittain siitä, että se voi hydrolysoitua elimistössä syanideiksi. Yhdiste ärsyttää voimakkaasti silmiä ja hengitysteitä. Aineelle altistumisesta voi seurata pääkipua, hengityksen vaikeutumista, huonovointisuutta ja tajuttomuus.


title: Syanogeenikloridi

text: Syanogeenikloridia voidaan valmistaa usealla tavalla. Teollisuudessa käytetyimmät tavat ovat natriumsyanidin klooraus kloorikaasun avulla, klooraamalla vetysyanidin ja suolahapon vesiliuosta tai elektrolysoimalla vetysyanidin ja ammoniumkloridin vesiliuosta. Näin muodostuneesta tuotteesta erotetaan epäpuhtaudet kuten vesi tyypillisimmin molekyyliseulojen avulla tai tislaamalla.


title: Syanogeenikloridi

text: Syanogeenikloridia käytetään pääasiassa syanuurikloridin valmistamiseen. Muita käyttökohteita ovat maloninitriilin, kloorisulfonyyli-isosyanaatin ja bisfenoleista ja syanogeeniklorideista muodostuvien isosyanaattiestereiden, joista valmistetaan polytriatsiinihartseja, tuotanto.


title: Liettuan kulttuuri

text: Liettuan kulttuuri -artikkeli käsittelee Liettuan ja liettualaisten kulttuuria.


title: Liettuan kulttuuri

text: 1500-luvulla vain vähemmistö Liettuan suuriruhtinaskunnan väestöstä oli etniseltä taustaltaan liettualaisia. Valkovenäläinen, Prahassa ensimmäiset kirjansa painanut Frantsysk Skaryna muutti vuonna 1520 Vilnaan. Vuonna 1522 hän perusti kaupunkiin Liettuan ensimmäisen kirjapainon, jossa painettiin Liettuan ensimmäinen kirja, vanhavalkovenäjän kielinen rukouskirja nimeltään "Pieni matkakirja". Ensimmäinen liettuankielellä painettu kirja oli ("Catechismusa Prasty Szadei", Katekismus, 1547). Sen laati Martynas Mažvydas Königsbergin protestanttisessa yliopistokaupungissa Martti Lutherin kirkkokansalle tarkoitetun "Vähä Katekismuksen" pohjalta. Mikalojus Daukšan kääntämä, katoliseen alkuteokseen pohjautuva, papeille ja opettajille kohdistettu "Iso Katekismus" ilmestyi puolestaan 1595.


title: Liettuan kulttuuri

text: Maallinen kirjallisuus kehittyi 1700-luvulla. Toisen maailmansodan jälkeen ilmestyi joukko sotakuvauksia, tunnetuimpana Balys Sruogan keskitysleirikuvaus. Justinas Marcinkevičiusta on sanottu Liettuan kansallisrunoilijaksi. Hän on muun muassa kääntänyt Kalevalan.


title: Liettuan kulttuuri

text: Liettuan suuri juutalaisväestö tuotti ennen toista maailmansotaa paljon jiddišinkielistä kirjallisuutta. Kun juutalainen väestö suurimmaksi osaksi tuhottiin, myös heidän kirjallisuutensa tuhoutui tai piilotettiin. Saksalaiset esimerkiksi kävivät 1941 Strashunin historiallisen juutalaiskirjaston kimppuun, ja osa aineistosta vietiin Saksaan, osa hävitettiin. Amerikkalaissotilaat takavarikoivat Saksaan viedyn aineiston 1946 ja se vietiin Yhdysvaltoihin siirtyneelle Liettuan juutalaistutkimuksen instituutille YIVO:lle. Josif Stalin määräsi kaiken juutalaisen aineiston tuhottaviksi, kun puna-armeija pääsi valtaan 1944. Vuonna 1989 löytyneestä liettualaisen katolisen kirkon kellariin 1941 piilotetusta kokoelmasta tulee kunnostuksen ja digitoinnin jälkeen 2020–2022 maailman suurin jiddišinkielinen arkisto.


title: Liettuan kulttuuri

text: Mikalojus Konstantinas Čiurlionis (1875-1911) on tunnetuimpia liettualaisia taiteilijoita. Hän oli jugendtyylin ja symbolismin edustaja ja toimi sekä säveltäjänä että kuvataiteilijana. Liettualainen musiikkiperinne on hyvin edustettuna Unescon aineettoman kulttuuriperinnön luettelossa: vuonna 2008 listalle päässeen Baltian maiden yhteiden lauluperinteen lisäksi luetteloon lisättiin vuonna 2010 liettualaiset moniääniset "Sutartinė"-laulut.


title: Liettuan kulttuuri

text: Unescon Maailmanperintöluettelossa on Liettuasta neljä kohdetta:Liettuan kylmä ilmasto heijastuu ruokakulttuuriin, koska talvella vihannesten saati on vaikeaa ja kansa syö mielellään lämmintä ja tukevaa ruokaa. Ruokavalion perustana ovat sianliha ja savustettu liha, perunat, kaali ja punajuuret. Perinneruokiin kuuluvat kylmä punajuurikeitto "šaltibarščiai" ja perunasta tehdyt, raviolin tapaiset "cepelinai"-nyytit.


title: Liettuan kulttuuri

text: Liettuan suosituin laji on koripallo. Maa on voittanut lajissa kolme olympiapronssia ja kolme Euroopan-mestaruutta. Maan tunnetuimmat koripalloilijat ovat Arvydas Sabonis, Šarūnas Jasikevičius, Arvydas Macijauskas ja Žydrūnas Ilgauskas.


title: Liettuan kulttuuri

text: Liettuan jalkapallomaajoukkue ei ole selviytynyt lajin arvokisoihin. Vuoden 1924 olympialaisten jalkapalloturnaukseen maa kuitenkin osallistui. Nuori Liettua ehti osallistua kaikkiaan kaksiin kesäkisoihin ja talvikisoihin vuosina 1924 ja 1928.


title: Liettuan kulttuuri

text: Neuvostovuosina liettualaisten olympiamitalitili aukesi vuonna 1952 Helsingissä, kun kolme Neuvostoliiton koripallomaajoukkueen liettualaista jäsentä sai omat hopeamitalinsa. Vuosien 1952 (Helsinki) ja 1988 (Soul) välisenä aikana liettualaiset urheilijat voittivat kaikkiaan 25 kultaista, 19 hopeista ja 16 pronssista olympiamitalia osana Neuvostoliiton joukkuetta.


title: Liettuan kulttuuri

text: Vuoden 1990 itsenäisyysjulistuksen jälkeen Liettua on osallistunut yhteensä kuudesti kesäolympialaisiin ja viidesti talviolympialaisiin (vuoteen 2013 mennessä). Talvikisoista maa ei ole voittanut mitaleita. Sen sijaan kesäolympialaisista on tuomisina ollut 21 mitalia, joista 6 on kultaa, 5 hopeaa ja 10 pronssia. Liettuan tasavallan aikana menestyneimmät olympiaurheilijat ovat kolme mitalia voittaneet koripalloilija Gintaras Einikis ja kiekonheittäjä Virgilijus Alekna. Kolme muutakin liettualaista koripalloilijaa on voittanut kolme olympiamitalia.


title: Artur Janosz

text: Artur Janosz (s. 16. kesäkuuta 1993, Pszczyna) on puolalainen moottoriurheilija. Janosz aloitti uransa Karting-sarjoissa. Hän aloitti kilpauransa vasta vuonna 2013 kilpailen European F3 Open -sarjassa. Hän saavutti 16 pistettä sijoittuen sarjan 13:ksi. Vuonna 2014 Janosz jatkoi samassa sarjassa saavuttaen kaksi voittoa ja kolme paalupaikkaa sijoittuen sarjan toiseksi. Vuonna 2015 Janosz kilpaili GP3-sarjassa Trident -tallissa. Hän saavutti kauden aikana 20 pistettä ja sijoittui sarjan 14:ksi. Samana vuonna hän kilpaili Euroopan Formula 3 -sarjassa kolme kilpailua saavuttamatta pisteitä. Vuonna 2016 Janosz jatkaa GP3-sarjassa jatkaen samassa tallissa.


title: Nuori (albumi)

text: Nuori on suomalaisen rap-artistin Toinen Kadunpoika syyskuussa 2013 julkaistu ensimmäinen studioalbumi. Levyllä vierailevat Paleface, Puppa J  ja Se-yhtyeestä tuttu Yari.


title: Denis Juskov

text: Denis Igorjevitš Juskov (; s. 11. lokakuuta 1989 Moskova) on venäläinen pikaluistelija. Juskov on 190 senttimetriä pitkä ja painaa 84 kilogrammaa.


title: Denis Juskov

text: Juskov osallistui vuoden 2014 talviolympialaisiin Sotšissa, jossa hän oli parhaimmillaan neljäs 1 500 metrillä. Juskov on osallistunut kymmenen kertaa MM-kilpailuihin: viidesti matkakohtaisiin MM-kilpailuihin ja viidesti yleisluistelun MM-kilpailuihin. Hänellä on matkakohtaisista MM-kilpailuista kolme kultaa, kaksi hopeaa ja yksi pronssi sekä yleisluistelun MM-kilpailuista yksi hopea ja pronssi. Matkakohtaisissa EM-kilpailuissa hän on saavuttanut kaksi kultaa ja yhden hopean. Yleisluistelun EM-kilpailuista Juskovilla on niin ikään yksi pronssi.


title: Denis Juskov

text: Juskov voitti 1 500 metrin maailmancupin kausilla 2015–2016 ja 2017–2018. Hän sijoittui 1 500 metrin cupissa toiseksi kausilla 2013–2014 ja 2016–2017. Maailmancupin kokonaiskilpailussa hän oli toinen kaudella 2017–2018. Hän on saavuttanut maailmancupissa 15 osakilpailuvoittoa. Kakkostiloja hänellä on kahdeksan ja kolmostiloja viisi. Juskov on kilpaillut maailmancupissa kaudesta 2011-2012.


title: Usminjärvi

text: Usminjärvi on pieni järvi Uudellamaalla, Hyvinkäällä. Usminjärvi sijaitsee Kytäjä-Usmin alueen itäosassa, Helsinki-Tampere-moottoritien länsipuolella. Järven pinta-ala on 11,5 hehtaaria. Järven kaakkoisosassa sijaitsee yleinen uimaranta, jota ylläpitää Hyvinkään kaupunki.


title: Guram Minašvili

text: Guram Minašvili (, , 25. marraskuuta 1936 Tbilisi, Georgian SNT – 1. maaliskuuta 2015) oli Neuvostoliittoa kilpaurallaan edustanut georgialainen koripalloilija, olympiamitalisti ja Euroopan mestari.


title: Guram Minašvili

text: Minašvili saavutti Neuvostoliiton koripallomaajoukkueen pelaajana olympiahopeaa Roomassa 1960, MM-pronssia Brasiliassa vuonna 1963 ja Euroopan mestaruuden vuosina 1957, 1959 ja 1963.


title: Guram Minašvili

text: Minašvili kuoli 1. maaliskuuta 2015 78-vuotiaana.


title: Romane Miradoli

text: Romane Miradoli (s. 10. maaliskuuta 1994 Bonneville) on ranskalainen alppihiihtäjä. Hän kilpailee suurpujottelussa, super-G:ssä ja syöksylaskussa.


title: Romane Miradoli

text: Miradoli debytoi alppihiihdon maailmancupissa joulukuussa 2012 Sankt Moritzin superyhdistetyssä. Ensimmäiset maailmancupin pisteensä hän saavutti tammikuussa 2014 Altenmarkt-Zauchenseen superyhdistetystä oltuaan 24:s. Kymmenen parhaan joukkoon hän sijoittui ensimmäisen kerran oltuaan yhdeksäs Banskon alppiyhdistetyssä maaliskuussa 2015. Parhaimmillaan hän on ollut viides La Thuilen super-G:ssä helmikuussa 2016.


title: Romane Miradoli

text: Miradolilla on nuorten MM-kilpailuista kaksi pronssimitalia vuodelta 2013, suurpujottelusta ja syöksylaskusta.


title: Aleš Vodseďálek

text: Aleš Vodseďálek (s. 5. maaliskuuta 1985 Jilemnice) on tšekkiläinen yhdistetyn hiihtäjä. Vodseďálek on 183 senttimetriä pitkä, painaa 68 kilogrammaa ja edustaa Dukla Libereciä.


title: Aleš Vodseďálek

text: Vodseďálek on osallistunut kaksiin talviolympialaisiin vuosina 2006 ja 2010. Hänen paras henkilökohtainen sijoituksensa on 34:s sija vuoden 2010 talviolympialaisista Vancouverista. Viestissä hän on ollut parhaimmillaan kahdeksas. MM-kilpailuihin Vodseďálek on osallistunut kolmesti vuosina 2005, 2009 ja 2011. Paras sijoitus on vuoden 2009 kilpailuiden 31:s sija. Viestissä Vodseďálek on sijoittunut parhaimmillaan kuudenneksi.


title: Aleš Vodseďálek

text: Vodseďálek debytoi yhdistetyn maailmancupissa tammikuussa 2006 Harrachovissa sijoittuen normaalimäen sprintissä sijalle 28. Näin ollen hän saavutti heti uransa ensimmäiset pisteet. Vodseďálekin paras sijoitus maailmancupin osakilpailussa on 23. sija, jonka hän on saavuttanut kahdesti; maaliskuussa 2009 Salpausselän suurmäen kilpailusta ja marraskuussa 2011 Rukan suurmäen kilpailusta.


title: Katri Lylynperä

text: Katri Lylynperä (s. 3. tammikuuta 1994 Vammala) on suomalainen maastohiihtäjä. Lylynperä edustaa Vuokatti Ski Teamia.


title: Katri Lylynperä

text: Lylynperä debytoi maastohiihdon maailmancupissa maaliskuussa 2013 ollen Salpausselän vapaan sprintissä 51:s. Hänen paras sijoituksensa maailmancupin osakilpailussa on 21:s sija Rukan perinteisen hiihtotavan sprintissä marraskuussa 2015.


title: Katri Lylynperä

text: Lylynperä on osallistunut kolmiin nuorten MM-kilpailuihin ja alle 23-vuotiaiden MM-kilpailuihin kahdesti. Hän toimi Suomen lipunkantajana Euroopan nuorten olympiafestivaaleilla 2012.


title: Persona 4: Dancing All Night

text: Persona 4: Dancing All Night () on Atluksen kehittämä rytmipeli. Kyseessä on "Megami Tensei" -pelisarjaan kuuluvan "Shin Megami Tensei: Persona" -sarjan spin-off, jossa esiintyvät "" tutut hahmot. Tieto pelin ilmestymisestä julkistettiin marraskuussa 2013 samaan aikaan pelien "Persona 5" ja "" julkistamisen kanssa.


title: Persona 4: Dancing All Night

text: "Persona 4: Dancing All Night" on rytmipeli, jossa "Persona 4:n" hahmot tanssivat "Persona"-pelisarjasta tuttujen laulujen uudelleenmiksattujen versioiden tahdissa. Peli jakautuu kahteen pelitilaan: tarinatilaan, jossa pelin tarina jakautuu useisiin musiikkinäyttämöihin sekä vapaa tanssi ("Free Dance"), jossa pelaajat voivat valita minkä tahansa avaamansa laulun ja kokeilla sen tahdissa tanssimista eri vaikeusasteilla, avaten onnistuneilla suorituksilla yhä enemmän lauluja.


title: Persona 4: Dancing All Night

text: Peliä pelataan neljällä nuolinäppäimellä, kolmio-, ympyrä- ja X-painikkeilla sekä analogisilla sauvoilla. Jokaisen tason aikana näytön keskelle ilmestyy kuvakkeita, jotka kertovat mitä painikkeita pelaajan on musiikin tahdissa painettava. Joskus pelaajan on painettava kahta painiketta yhtä aikaa tai pidettävä painikkeita pohjassa pidemmän aikaa. Painikekuvakkeiden lisäksi näytölle ilmestyy Scratch Ring -kuvakkeita, jotka kertovat, että pelaajan on liikutettava jompaa kumpaa analogisista sauvoista. Vaikka Scratch Ringien väliinjäämistä ei lasketa ohituksiksi, riittävän moneen pinkinväriseen Stratch Ringiin reagoiminen sallii kunkin laulun tietyn osan aikana pääsyn "Fever Mode" -tilaan, sallien heidän ansaita ylimääräisiä pisteitä. Näytön yläosassa näkyvä hypemittari ("Hype Gauge") osoittaa pelaajan thänastisen onnistumisen ja laulun lopussa mittarin asteikko määrää kuinka pelaaja onnistui. Jos hypemittari on riittävän korkea "Fever Mode" -tilassa, Bond Fever aktivoituu ja eräs toinen pelin hahmoista voi liittyä mukaan tanssiin.


title: Persona 4: Dancing All Night

text: Suorittaessaan yhden laulun, pelaaja saa käyttöönsä pelin sisäistä valuuttaa ostaakseen uusia esineitä, asuja ja muita lisävarusteita. Osa on avattavissa vain tiettyjen suoritusten jälkeen, kuten tietty määrä suoritettuja lauluja tai tietty määrä tehtyjä ostoja. Asuja ja lisävarusteita voi käyttää muuttamaan hahmon ulkonäköä vapaa tanssi -pelitilan aikana. Esineitä taas voi käyttää muokkaamaan pelaamista niin, että siitä tulee joko helpompaa tai vaikeampaa, mikä kasvattaa tai vähentää jokaisesta tasosta saatavien pisteiden tai valuutan määrää. Lisää lauluja, asuja ja lisävarusteita on mahdollista ostaa ladattavien lisäsisältöjen kautta.


title: Persona 4: Dancing All Night

text: Tarina sijoittuu kuukausi "Persona 4 Goldenin" epilogin jälkeen. Rise Kujikawa on palannut viihdemaailmaan. Hän on Internetin kautta opettanut ystävilleen tanssiliikkeitä, jotta he voisivat toimia taustatanssijoina Love Meets Bonds -festivaalilla. Yu Narukami ja Naoto Shirogane saapuvat harjoituksiin Risen kanssa, mutta sitten festivaalin tuottaja Kyoka Ochimizu valitseekin toisen idolin, Kanami Mashitan, esiintymään Risen kanssa. Lisäksi Kanamin oman idoliryhmän "Kanami Kitchenin" jäsenet ovat salaperäisesti kadonneet ja Naoto muistaa kuulleensa huhun LMB-festivaalin virallisilla nettisivuilla olevasta videosta, joka näyttää vuosia sitten kuolleen idolin. Jokainen sen keskiyöllä katsonut siirtyy 'toiselle puolelle' eikä herää enää ollenkaan". Rise, Yu ja Naoto päättävät katsoa videon ja heidät kiskotaan maailmaan nimeltä "Keskiyön näyttämö" (), televisiomaailmasta eristäytynyt maailma, jossa tuntemattoman olennon laulu sitoo Varjoja itseensä. Kykenemättömänä käyttämään Persoonaa aggressiivisin ottein, Yu vapauttaa Varjot musiikin ja tanssimisen avulla, mutta ennen heidän paluuta omaan maailmaansa, olento paljastaa siepanneensa Kanami Kitchenin jäsenet.


title: Persona 4: Dancing All Night

text: Seuraavana päivänä Yosuke Hanamura, Chie Satonaka, Yukiko Amagi, Kanji Tatsumi ja Teddie saapuvat ja heille kerrotaan tapahtuneista. Kanamin ollessa kuvaksissa, portaali Keskiyön näyttämölle aukeaa ja Kanami yritetään kiskoa sinne. Ochimizu antaa itsensä päätyä sinne hänen sijastaan ja Tutkintaryhmä () seuraa häntä. Keskiyön näyttämöllä he jakutuvat kahteen ryhmään. Yu, Yosuke, Chie ja Yukiko lähtevät pelastamaan Tanami Uesugin ja Tomoe Sayaman, kun taas Rise, Kanji, Naoto ja Teddie lähtevät pelastamaan Somoe Ujiman ja Nozomi Nakaharan. Ochimizu löytyi vahingoittumattomana ja jäi vahtimaan idoleita näiden pelastuttua. Tutkintaryhmä löytää myös revittyjä sivuja päiväkirjasta, joka kuului itsemurhan tehneelle idolille Yuko Osadalle.


title: Persona 4: Dancing All Night

text: Yun eno Ryotaro Dojima sekä Ryotaron tytär Nanako saapuvat myös festivaalin vuoksi. He tapaavat Kanamin ja yrittävät ratkaista Tutkintaryhmän sekä Kanamin Kitchenin jäsenten katoamisen. Heille selviää, että kaikki muut ihmiset kaupungissa, jotka olivat nähneet salaperäisen nettivideon, olivat altistuneet Apatia-syndroomalle. Tämän saman tiedon Naoto on kertonut Tutkintaryhmälle Keskiyön näyttämöllä. Nanakon osallistuessa Kanamin seuraksi tanssitunneille, Kanami alkaa kärsiä salaperäisistä päänsäryistä. Ryotaro epäilee sekä huhun että Yuko Osadan itsemurhan liittyvän toisiinsa.


title: Persona 4: Dancing All Night

text: Keskiyön näyttämöllä Tutkintaryhmä kokoontuu taas yhteen, mutta sitten Ochimizu paljastaa olleensa Yukon manageri. Hän antaa itsensä altistua Varjoille, kunnes Tutkintaryhmää saa hänet myöntämään syyllisyyden tunteen Yukon itsemurhasta. Samaan aikaan Nanako on värvätty festivaaliin esiintyjäksi Kanamin rinnalle. Mutta festivaalin aikana Kanami saa jälleen päänsäryn ja myöhemmin Ryotaro ilmoittaa saaneensa selville, että Kanami oli ainut silminnäkijä Yukon itsemurhalle ja että Kanamilla oleva vanha päiväkirja oli oikeasti Yukon. Kanami väittää, ettei muista sitä.


title: Persona 4: Dancing All Night

text: Keskiyön näyttämöllä olento, joka näyttää Kanamin Varjolta paljastaa itsensä paikan ylläpitäjäksi. Tutkintaryhmän palattua omaan maailmaansa, "Varjo-Kanami" ilmestyy LMB-festivaalin näyttämölle kesken Kanamin ja Nanakon esiintymisen. Kanamin muistot palaavat ja hän muistaa halunneensa olla aivan kuin Yuko oppiakseen luomaan aitoja ystävyyssiteitä. Tutkintaryhmä ja koko festivaalin yleisö kuitenkin kannustavat häntä olemaan oma itsensä. Mutta sitten "Varjo-Kanami" vetää koko konserttilavan Keskiyön näyttämölle ja paljastaa oikeaksi henkilöllisyydekseen Mikuratana-no-Kami, kaikkien siteitä kaipaavien kollektiivinen tahto. Päästyään tämän hallitsemaan osaan maailmasta Tutkintaryhmän jäsenet ja Kanami saavat tanssin kautta opetettua Mikuratana-no-Kamille siteiden todellisen merkityksen. Sitten he palaavat Nanakon, Kanamin Kitchenin jäsenten sekä Ochimizun kanssa oikeaan maailmaan, jossa Mikuratana-no-Kamin toimien uskotellaan kuuluneen esitykseen. Lopussa kaikki juhlivat festivaalin loppua.


title: Good Old – Brand New

text: Good Old - Brand New on suomalaisen Country Express -yhtyeen albumi vuodelta 1978.


title: Country Express (albumi)

text: Country Express on suomalaisen Country Express -yhtyeen esikoisalbumi vuodelta 1975. Levy myi yli 25000 kpl ollen ensimmäinen kultalevyyn yltänyt country levy suomessa. Levy on julkaistu CD-levynä vuonna 2008.


title: Roman Kretš

text: Roman Sergejevitš Kretš (; s. 14. heinäkuuta 1989 Petropavl) on kazakstanilainen pikaluistelija. Kretš on 180 senttimetriä pitkä ja painaa 78 kilogrammaa.


title: Roman Kretš

text: Kretš on kilpaillut pikaluistelun maailmancupissa kaudesta 2008-2009 asti. Hänen paras sijoituksensa kokonaispisteissä on 17. sija kaudelta 2015-2016 500 metrin maailmancupissa. Hän voitti 500 metrin osakilpailun Harbinissa kaudella 2016–2017.


title: Roman Kretš

text: Kretš on osallistunut kaksiin talviolympialaisiin, vuosina 2010 ja 2014. Paras sijoitus on vuoden 2014 talviolympialaiset seitsemäs sija 500 metriltä Sotšista. Kretš on osallistunut myös yksitoista kertaa MM-kilpailuihin, seitsemiin sprinttereiden MM-kilpailuihin ja neljiin matkakohtaisiin MM-kilpailuihin. Paras sijoitus on kymmenes sprinttereiden MM-kilpailuista Naganosta 2014 ja Calgarysta 2017. Nuorten MM-kilpailuissa hän sai hopeaa 1 500 metrillä ja pronssia 1 000 metrillä 2009.


title: Kreikan vanha parlamenttitalo

text: Kreikan vanha parlamenttitalo () sijaitsee Ateenan ydinkeskustassa Stadíou-kadulla lähellä Sýntagma-aukiota. Nykyisin rakennuksessa toimii Kansallinen historiallinen museo.


title: Kreikan vanha parlamenttitalo

text: Parlamenttitalon rakentaminen alkoi vuonna 1858 ja se valmistui vuonna 1875. Rakennus edustaa uusklassista arkkitehtuuria ja sen suunnitteli François Boulanger. Rakennus toimi parlamenttitalona valmistumisestaan vuoteen 1932 saakka, jolloin entisestä kuninkaallisesta palatsista tuli Kreikan nykyinen parlamenttitalo. Kansallinen historiallinen museo on toiminut rakennuksessa vuodesta 1960.


title: Kreikan vanha parlamenttitalo

text: Vanhassa parlamenttitalossa on jäljellä muun muassa parlamentin istuntosali historiallisessa asussaan. Se on osa historiallisen museon näyttelyä. Rakennuksen edustalla on Kolokotróniksen aukio ("Plateía Kolokotróni"), jossa on Theódoros Kolokotróniksen patsas.


title: The Best of Greatest Hits

text: The Best of Greatest Hits on punk-yhtyeen Pertti Kurikan Nimipäivien kokoelmalevy, joka julkaistiin 8. toukokuuta 2015. Kokoelma sisältää valtaosan yhtyeen kappaleista, ja se julkaistiin cd:nä ja vinyylinä. Vinyylipainos myytiin alle viikossa loppuun ja levy-yhtiö otti siitä lisäpainoksen.


title: The Best of Greatest Hits

text: Albumi nousi Suomen virallisen listan sijalle 4.


title: Presidentinpalatsi (Ateena)

text: Presidentinpalatsi () on Kreikan presidentin virka-asunto. Palatsi toimi aiemmin Kreikan kuninkaallisena palatsina Vanhan kuninkaanpalatsin eli nykyisen Kreikan parlamenttitalon jälkeen. Tämän vuoksi sitä on kutsuttu aiemmin "Uudeksi kuninkaanpalatsiksi" (Νέα Ανάκτορα, "Néa Anáktora"). Rakennus sijaitsee Ateenan keskustassa Iródou Attikoú -kadulla rakennuksesta nimensä saaneessa Anáktoran kaupunginosassa.


title: Presidentinpalatsi (Ateena)

text: Palatsin rakentaminen alkoi vuonna 1891 ja se valmistui vuonna 1897. Se rakennettiin kuningas Yrjö I:n käskystä tämän pojan Konstantin I:n (Konstantínos I) käytettäväksi tämän tultua täysi-ikäiseksi. Siksi palatsia on kutsuttu myös ”Konstantínoksen palatsiksi” ja ”Kruununprinssin palatsiksi”. Palatsin suunnitteli arkkitehti Ernst Ziller. Palatsia käytettiin väliaikaisena kuninkaallisena palatsina sen jälkeen, kun tulipalo oli vuonna 1909 tuhonnut suuren osan kuninkaallisesta palatsista. Kun Konstantinoksesta tuli kuningas Yrjö I:n murhan jälkeen vuonna 1913 palatsista tuli virallisesti kuninkaallinen palatsi.


title: Presidentinpalatsi (Ateena)

text: Kreikan valtiomuodon muuttuessa palatsi toimi vuosina 1924–1935 ensimmäistä kertaa presidentinpalatsina ja vuosina 1935–1974 jälleen kuninkaallisena palatsina. Palatsista tuli toisen kerran presidentinpalatsi monarkian lakkauttaneen vuoden 1974 kansanäänestyksen jälkeen.


title: Presidentinpalatsi (Ateena)

text: Palatsi edustaa uusklassista arkkitehtuuria ja siinä on kolme kerrosta. Rakennuksen ympärillä on aidattu puutarha. Palatsin lähellä sijaitsevat parlamenttitalon lisäksi muun muassa Kansallispuutarha eli entinen kuninkaallinen puutarha, Kreikan pääministerin virka-asunto Máximoksen huvila sekä eusonien eli presidentillisen vartiokaartin kasarmi.


title: Máximoksen huvila

text: Máximoksen huvila (; myös "Megaro Maksimou") on Kreikan pääministerin virka-asunto. Se sijaitsee Iródou Attikoú -kadulla Anáktoran kaupunginosassa Ateenan keskustassa. Sen lähellä sijaitsevat Presidentinpalatsi, Parlamenttitalo sekä Kansallispuutarha.


title: Máximoksen huvila

text: Huvila edustaa uusklassista arkkitehtuuria. Sen on suunnitellut Anastásios Chélmis ja sen alkuperäinen omistaja oli Aléxandros Michalinós. Huvilan rakentaminen aloitettiin vuonna 1912 ja se valmistui vuonna 1921. Rakennus on saanut nimensä Dimítrios Máximoksesta, joka saattoi rakentamisen loppuun ja asui huvilassa 1920-luvun alusta lähtien. 1940-luvun alun saksalaismiehityksen aikana rakennus toimi Saksan Egeanmeren amiraalin asuntona ja sodan jälkeen jonkun aikaa Yhdysvaltain suurlähettilään asuntona.


title: Máximoksen huvila

text: Máximos toimi itse Kreikan pääministerinä vuonna 1947. Vuonna 1952 hän myi rakennuksen huokeaan hintaan Kreikan valtiolle. Se jäi kuitenkin käyttämättä vuoteen 1982, jolloin se kunnostettiin pääministerin virka-asunnoksi. Rakennuksessa toimii myös pääministerin kanslia.


title: Máximoksen huvila

text: Kreikkalaisessa kielenkäytössä esimerkiksi mediassa termi "Mégaro Maxímou" viittaa yleisesti pääministeriin tai koko hallitukseen.


title: Alpo Luostarinen

text: Alpiin Optaatus (Alpo O.) Luostarinen (4. kesäkuuta 1886 Enonkoski – 27. huhtikuuta 1948 Kerimäki) oli suomalainen maanviljelijä, kunnallisneuvos ja kansallisen edistyspuolueen ja myöhemmin maalaisliiton kansanedustaja.


title: Alpo Luostarinen

text: Luostarisen vanhemmat olivat maanviljelijä Albin Luostarinen ja Ida Maria Pennanen. Hän kävi kansakoulun ja kansanopiston sekä suoritti maanviljelyskoulukurssin. Luostarinen toimi maanviljelijänä Kerimäellä vuodesta 1907 alkaen.


title: Alpo Luostarinen

text: Luostarinen oli kansallisen edistyspuolueen kansanedustajana 1922–1927 ja maalaisliiton kansanedustajana 1930–1936 edustaen Mikkelin läänin vaalipiiriä. Hän toimi myös Kerimäen kunnanvaltuuston puheenjohtajana sekä maalaisliiton Itä-Savon piirin ja Savo-Karjalan meijeriliiton hallituksen puheenjohtajana. Luostariselle myönnettiin kunnallisneuvoksen arvonimi vuonna 1926.


title: Alpo Luostarinen

text: Luostarinen oli naimisissa vuodesta 1911 kansanedustaja Aino Lempi Maria Aarnion kanssa. Maisema-arkkitehti, apulaisprofessori Katri Luostarinen oli heidän tyttärensä.


title: Aino Luostarinen

text: Aino Lempi Maria Luostarinen, ent. "Östring" myöhemmin "Aarnio" (2. kesäkuuta 1889 Savonranta – 3. heinäkuuta 1953 Kerimäki) oli suomalainen maatalon emäntä ja maalaisliiton kansanedustaja.


title: Aino Luostarinen

text: Luostarisen vanhemmat olivat maanviljelijä Abraham Östring ja Amalia Hynninen. Hän kävi tyttökoulun 1906 ja suoritti 1910 opettajakurssin Helsingin suomalaisessa jatko-opistossa sekä seminaarikurssin 1911.


title: Aino Luostarinen

text: Luostarinen oli maatalon emäntänä Kerimäellä vuodesta 1911 alkaen. Hän toimi myös Kerimäen Makkolan osuuskassan kirjanpitäjänä.


title: Aino Luostarinen

text: Luostarinen oli maalaisliiton kansanedustajana 1927–1930 ja 1936–1953 edustaen Mikkelin läänin vaalipiiriä. Hän oli myös Yleisradion hallintoneuvoston jäsenenä. Luostarinen kuoli kesken edustajakautensa heinäkuun alussa 1953 ja hänen tilalleen eduskuntaan tuli maalaisliiton Onni Mannila. Luostarinen oli presidentin valitsijamiehenä vuoden 1950 presidentinvaaleissa ja toimi Kerimäen kunnanvaltuuston puheenjohtajana. Hän oli maalaisliiton keskushallituksen jäsen ja maalaisliiton naisten puheenjohtaja.


title: Aino Luostarinen

text: Aino Luostarinen oli naimisissa vuodesta 1911 kansanedustaja Alpo Luostarisen kanssa. Maisema-arkkitehti, apulaisprofessori Katri Luostarinen oli heidän tyttärensä.


title: Hand. Cannot. Erase.

text: Hand. Cannot. Erase. on brittiläisen muusikon Steven Wilsonin neljäs studioalbumi. Albumi julkaistiin 27. helmikuuta 2015. Se debytoi Suomen virallisen listan sijalla 4.


title: Hand. Cannot. Erase.

text: Albumi nauhoitettiin syyskuussa 2014 AIR Studiossa, Lontoossa. Kaikki yhtyeen edellisellä albumilla olleet jäsenet osallistuivat nauhoituksiin. Puhallinsoittaja Theo Travisin osuudesta keskusteltiin yhtyeessä, johon Steven Wilson totesi albumin olevan vähemmän "jazzahtava" verrattuna edelliseen albumiin, sisältäen vain vähän osuuksia huilulle ja saksofonille. Wilson kuvaili lisäksi albumin sisältävän enemmän elektronisia elementtejä sekä pop-vaikutteisempia kappaleita, pidempien progressiivisten kappaleiden rinnalla. Wilsonin ohella albumin lauluosuuksista vastaa myös Ninet Tayeb ja albumi on ottanut suuresti vaikutteita Kate Bushin "The Dreaming"-albumilta.


title: Hand. Cannot. Erase.

text:
Wilsonin mukaan albumi on kuvattu naisen näkökulmasta ja sen tarina sekä konsepti mukailevat Joyce Carol Vincentin tapausta, jossa suurkaupungissa asuva nainen kuolee asuntoonsa eikä kukaan kaipaa häntä kolmeen vuoteen, edes hänen perheensä tai ystävänsä.:
"Perinteinen tarina, tai albumin konsepti – kertoo kasvutarinan naisesta, joka muuttaa asumaan kaupunkiin, eristäytyneenä, ja katoaa eräänä päivänä kenekään huomaamatta. Mutta se ei pääty tähän. Se, mikä jutussa kiinnostaa, on että kuullessasi tällaisen tarinan ensireaktiosi on 'Jaa, vanha kassialma jota kukaan ei huomannut, josta kukaan ei välittänyt.' [Vincent] ei ollut [sellainen]. Hän oli nuori, hän oli suosittu, hän oli viehättävä, hänellä oli paljon ystäviä, hänellä oli perhe, mutta syystä tai toisesta kukaan ei kaivannut häntä kolmeen vuoteen."


title: Hand. Cannot. Erase.

text: "Hand. Cannot. Erase." otettiin ilmestyttyään hyvin positiivisesti vastaan. "The Guardian" antoi albumille viisi tähteä kuvaillen sitä "nokkelaksi, sielukkaaksi ja mukaansatempaavaksi taideteokseksi". "Eclipsed" -lehti kutsui albumia "uudeksi hohtavaksi jalokiveksi Steven Wilsonin tuotannossa. Moderni, ahdistava, nerokas!”. Metal Hammer antoi arvosanan 6/7, “uusi mestariteos”.


title: Hand. Cannot. Erase.

text: Saksalainen lehti Visions ylisti "Hand. Cannot. Erase.":n olevan "Facebook-sukupolven The Wall”.


title: Serhi Klymentjev

text: Serhi Volodymyrovytš Klymentjev (; s. 5. huhtikuuta 1975 Kiova, Ukrainan SNT, Neuvostoliitto) on ukrainalainen entinen jääkiekkopuolustaja. Hän pelasi suurimman osan urastaan Venäjällä, mutta myös seitsemänä kautena Pohjois-Amerikassa.


title: Serhi Klymentjev

text: Klymentjev oli H’K Sokil Kiovan kasvatti. Hän pelasi seurassa ensimmäiset miesten pelinsä Kansainvälisessä liigassa vain 17-vuotiaana kaudella 1992–1993. WHL-joukkue Medicine Hat Tigers varasi Klymentjevin 17. pelaajana . Hän siirtyi joukkueeseen kaudeksi 1993–1994, jolloin Klymentjev oli Tigersin tehokkain puolustaja tehoilla 16+26=42. Buffalo Sabres varasi hänet viidennellä kierroksella 121. pelaajana . Kaudella 1994–1995 Klymentjev oli Tigersin toiseksi paras pistemies Stacy Roestin jälkeen tehoilla 19+45=64, joilla hän sijoittui WHL:n puolustajien pistepörssissä kuudenneksi. WHL-kautensa jälkeen Klymentjev siirtyi loppukaudeksi AHL-joukkue Rochester Americansin vahvuuteen.


title: Serhi Klymentjev

text: Klymentjev pelasi kaikki Sabresin organisaatiossa viettämänsä kaudet kokonaan Americansissa, jossa varsinainen AHL:n tulokaskausi 1995–1996 toi hänelle 70 runkosarjaottelussa tehot 9+27=36 sekä 19 playoff-ottelussa tehot 2+8=10. Klymentjev voitti kauden päätteeksi Calder Cupin. Kaudella 1996–1997 hän oli tehoilla 14+28=42 joukkueen eniten maaleja tehnyt puolustaja ja jakoi AHL:n puolustajien pistepörssin kymmenennen sijan Hershey Bearsin Éric Messierin ja Worcester IceCatsin Terry Virtuen kanssa. Kaudeksi 1998–1999 Klymentjev teki sopimuksen Philadelphia Flyersin kanssa. Hän pelasi ainoastaan farmijoukkue Philadelphia Phantomsissa ja Klymentjev kaupattiin kesken kauden Nashville Predatorsiin, jonka organisaatiossa loppukausi eteni puolestaan IHL-joukkue Milwaukee Admiralsin paidassa.


title: Serhi Klymentjev

text: Kaudeksi 1999–2000 Klymentjev siirtyi Venäjälle Superliiga-joukkue Ak Bars Kazaniin. Kaudeksi 2000–2001 hän palasi Pohjois-Amerikkaan ja aloitti kautensa IHL-joukkue Houston Aerosissa. Vain seitsemän siellä pelaamansa ottelun jälkeen Klymentjev palasi taas Superliigaan ja siirtyi Metallurg Magnitogorskiin. Hän voitti kauden päätteeksi Venäjän-mestaruuden.


title: Serhi Klymentjev

text: Kaudella 2001–2002 Klymentjev voitti Superliigan puolustajien piste- ja syöttöpörssin tehoilla 6+24=30. Hän oli myös Magnitogorskin paras syöttäjä Aleksandr Koreškovin kanssa sekä joukkueen kolmanneksi paras pistemies. Klymentjev voitti myös Magnitogorskin sisäisen tehotilaston lukemalla +22. Kaudella 2002–2003 hän oli joukkueen tehokkain puolustaja Nikolai Ignatovin kanssa tehoilla 4+10=14, kuten myös yksin kaudella 2003–2004 tehoilla 2+19=21. Klymentjev jakoi liigan puolustajien pistepörssin kuudennen sijan Lokomotiv Jaroslavlin Aleksandr Guskovin ja Ak Bars Kazanin Jan Bendan kanssa. Magnitogorsk eteni aina Superliigan finaaleihin saakka, mutta Venäjän-mestaruuden vei kuitenkin Avangard Omsk otteluvoitoin 3-2. Kaksi seuraavaa kautta Klymentjev pelasi taas Kazanissa voittaen jälkimmäisen kautensa 2005–2006 päätteeksi Venäjän-mestaruuden.


title: Serhi Klymentjev

text: Klymentjev pelasi kauden 2006–2007 HK MVD:n riveissä ja teki Venäjän pääsarjatason yhden kauden piste-ennätyksensä tehoilla 12+27=39, joilla hän oli joukkueen toiseksi paras pistemies Aleksei Tšupinin jälkeen. Klymentjev jakoi Superliigan puolustajien pistepörssin kolmannen sijan Ak Bars Kazanin Raymond Giroux'n kanssa. Kauden 2007–2008 hän pelasi Avangard Omskissa ja kauden 2008–2009 Superliigan korvannutta KHL:ää Torpedo Nižni Novgorodin ja Salavat Julajev Ufan joukkueissa.


title: Serhi Klymentjev

text: Kaudeksi 2009–2010 Klymentjev palasi kasvattajaseuraansa H’K Sokil Kiovaan pelaamaan Valko-Venäjän Ekstraligaa. Hän oli joukkueen tehokkain puolustaja tehoilla 5+21=26, joilla Klymentjev sijoittui liigan puolustajien pistepörssissä seitsemänneksi. Hän voitti myös Ekstraligan jäähypörssin 141 minuutillaan. Kaudella 2010–2011 Klymentjev oli Sokilin tehokkain puolustaja ja kolmanneksi paras pistemies tehoilla 11+23=34, joilla hän jakoi liigan puolustajien pistepörssin seitsemännen sijan HK Mogiljovin Jevgeni Letovin kanssa. Klymentjev edusti joukkuetta kauden aikana myös Continental Cupissa. Kaudella 2011–2012 hän pelasi Sokilissa kotimaansa PHL-liigaa. Kaudeksi 2012–2013 Klymentjev siirtyi samassa liigassa pelanneeseen H’K Berkut Kiovaan. Hän päätti lopettaa pelaajauransa huhtikuussa 2013.


title: Serhi Klymentjev

text: Klymentjev edusti Ukrainaa Salt Lake Cityn olympiakisoissa 2002 sekä niiden, Vancouverin 2010 ja Sotšin 2014 kisojen karsinnoissa. Hän pelasi myös MM-kilpailuissa vuosina 1999, 2000, 2001, 2002, 2003, 2005, 2006 ja 2007, joista viimeisimmän turnauksen jäähypörssin Klymentjev voitti 46 minuutillaan. Tuon jälkeen Ukraina on pelannut ainoastaan I-divisioonan MM-kilpailuissa, joissa Klymentjev oli mukana vuosina 2008, 2009, 2010, 2011 ja 2012. Noista kolme ensimmäistä turnausta päättyi lohkohopeaan ja vuoden 2011 turnaus B-lohkon pronssiin. Vuoden 2012 IA-divisioonan turnauksessa Klymentjev toimi Ukrainan kapteenina ja vuoden 2010 turnauksessa varakapteenina.


title: Serhi Klymentjev

text: Klymentjev pelasi myös alle 20-vuotiaiden C-sarjan MM-kilpailuissa vuonna 1993.


title: Kolmannen liittokunnan sota

text: Kolmas liittokunta oli Yhdistyneen kuningaskunnan, Itävallan, Venäjän ja Ruotsin muodostama liittouma Napoleonin johtamaa Ranskaa vastaan vuosina 1803–1806. Ranskan jouduttua vihollisten ympäröimäksi Napoleon päätti koota suuren armeijan ja käydä sotaan liittoumaa vastaan idässä. Ulmin taistelussa ranskalaiset löivät itävaltalaiset lokakuussa 1805 ja noin puolitoista kuukautta myöhemmin uudestaan Austerlitzin taistelussa, jossa myös venäläiset kärsivät tappion. Taistelun jälkeen Itävalta jätti kolmannen liittokunnan ja luovutti alueita Ranskalle ja Baijerille, minkä lisäksi Pyhä saksalais-roomalainen keisarikunta lakkautettiin. Britit onnistuivat takaamaan merten herruuden voittamalla Ranskan ja Espanjan laivastot Trafalgarin taistelussa.


title: Kolmannen liittokunnan sota

text: Kolmatta liittokuntaa seurasi pian neljäs liittokunta, kun Preussi liittyi brittien ja venäläisten rinnalle Ranskaa vastaan vuonna 1806.


title: Peto on irti

text: ”Peto on irti” on Antti Tuiskun kappale hänen kymmenenneltä studioalbumiltaan "En kommentoi". Kappale julkaistiin albumin ensimmäisenä singlenä 20. helmikuuta 2015. Kappaleen ovat säveltäneet ja sanoittaneet Tuiskun itsensä lisäksi Jurek, Aku Rannila, Saara Törmä sekä Kalle Lindroth. Tuottajana kappaleella on toiminut Jurek. Kappaleessa ”peto”-sanalla viitataan Tuiskun uransa alkuvaiheilla faneiltaan saamaan lempinimeen ”Peto-Antti”. Kappaleesta julkaistiin 3. huhtikuuta 2015 HeavyWeight-ryhmän tekemä remix.


title: Peto on irti

text: Päivää ennen singlen julkaisua Antti Tuiskun virallisella YouTube-kanavalla julkaistiin kappaleen musiikkivideo, jonka on ohjannut Cristal Snow. Videolla esiintyy kerrossiivoojan roolissa näyttelijä Satu Silvo. Videota on parodisoitu MTV3-kanavan "Kingi"-ohjelmassa. Myös HeavyWeight Remix -versiosta on julkaistu musiikkivideo, joka on koostettu Tuiskun fanien Instagram-palveluun lataamista videoista.


title: Peto on irti

text: Kappale nousi ensimmäisellä listaviikollaan suoraan latauslistan ensimmäiselle sijalle ja singlelistan viidennelle sijalle. Radiolistalla se aloitti 66. soitetuimpana radiokappaleena, minkä jälkeen se on noussut parhaimmillaan 43:nneksi. Tuisku esitti kappaleen livenä Uuden Musiikin Kilpailun kolmannessa lähetyksessä 21. helmikuuta 2015.


title: Binäärinen logaritmi

text:
Binäärinen logaritmi eli kaksikantainen logaritmi (log "n") on logaritmi, jonka kantaluku on 2. Se on funktion formula_1 käänteisfunktio ja osoittaa, mihin potenssiin luku 2 on korotettava, jotta saadaan annettu luku. Toisin sanoen:
Esimerkiksi luvun 1 binäärinen logaritmi on 0, luvun 2 binäärinen logaritmi on 1, luvun 4 binäärinen logaritmi on 2, luvun 8 binäärinen logaritmi on 3 ja luvun 16 binäärinen logaritmi 4.


title: Binäärinen logaritmi

text: Binäärinen logaritmi liittyy läheisesti binäärilukujärjestelmään. Historiallisesti ensimmäinen binäärisen logaritmin sovellusala oli kuitenkin musiikin teoria, johon sitä sovelsi Leonhard Euler. Muita aloja, joissa binääristä logaritmia paljon käytetään, ovat informaatioteoria, kombinatoriikka, tietojenkäsittelytiede, bioinformatiikka, urheilukilpailujen suunnittelu ja valokuvaus.


title: Binäärinen logaritmi

text: Michael Stifel julkaisi vuonna 1544 kahden potensseista taulukon, jota voidaan sen rivit kääntämällä käyttää myös binääristen logaritmien taulukkona. Binääristen logaritmien sovellukset musiikin teoriassa esitti Leonhard Euler vuonna 1739, kauan ennen kuin nykyaikainen informaatioteoria ja tietojenkäsittelytiede saivat alkunsa. Osana tätä alaa koskevasta tutkimuksestaan Euler laati taulukon kokonaislukujen 1...8 binäärisistä logaritmeista seitsemän desimaalin tarkkuudella.


title: Binäärinen logaritmi

text: Matematiikassa luvun "n" binäärinen logaritmi merkitään log "n". Varsinkin sovellusaloilla sille kuitenkin käytetään tai on ehdotettu useita muitakin merkintätapoja.


title: Binäärinen logaritmi

text: Joskus binääriselle logaritmille käytetään merkintää lg "n. Donald Knuth on väittänyt tätä merkintää Edward Reingoldin keksimäksi, mutta sitä on käytetty sekä informaatioteoriassa että tietojenkäsittelytieteessä jo ennen Reingoldia. Joissakin teoksissa binäärinen logaritmi on merkitty myös log "n, sen jälkeen kun on sanottu, että jäljempänä logaritmien oletuskantaluku on 2.


title: Binäärinen logaritmi

text: Toinen varsinkin saksankielisessä kirjallisuudessa usein esiintyvä merkintä samalle funktiolle on ld "n, joka tulee sen latinalaisesta nimityksestä "logarithmus duālis". ISO:n standardien ISO 31-11 ja ISO 80000-2 mukaan se tulisi merkitä lb "n; kun taas lg "n" merkitsee luvun "n" kymmenkantaista eli Briggsin logaritmia log "n". Tämä ISO:n suosittelema binäärisen logaritmin merkintä ei kuitenkaan ole tullut yleiseen käyttöön.


title: Binäärinen logaritmi

text: Numeroiden (bittien) lukumäärä positiivisen kokonaisluvun "n" binääriesityksessä on luvun "n" binäärisen logaritmin kokonaisosa lisättynä yhdellä, toisin sanoen


title: Binäärinen logaritmi

text: Informaatioteoriassa informaatiosisällön ja informaatioentropian määritelmät esitetään usein binäärisen logaritmin avulla, mikä vastaa bitin merkitystä informaation perusyksikkönä. Joskus ne kuitenkin määritellään luonnollisen logaritmin avulla, jolloin informaation yksikkönä on nat.


title: Binäärinen logaritmi

text: Vaikka luonnollinen logaritmi on binääristä logaritmia tärkeämpi monilla puhtaan matematiikan aloilla kuten lukuteoriassa ja matemaattisessa analyysissä, binäärisellä logaritmilla on useita sovelluksia kombinatoriikassa:


title: Binäärinen logaritmi

text: Binäärinen logaritmi esiintyy usein myös algoritmien analyysissä, ei vain siksi, koska niissä usein käytetään binäärilukujen aritmetiikkaan, vaan myös koska binäärisiin logaritmeihin päädytään analysoitaessa kahtia haarautuvia algoritmeja. Jos tehtävällä on alun perin "n" ajateltavissa olevaa ratkaisua ja joka kerta, kun algoritmin tietty osa toistetaan, mahdollisuuksien lukumäärä puoliintuu, toistojen lukumäärä yhteen yksikäsitteiseen ratkaisuun päätymiseksi on jälleen log "n":n kokonaisosa. Tätä ajatusta käytetään useita algoritmeja ja tietorakenteita analysoitaessa. Esimerkiksi binäärihaussa ratkaistavan tehtävän laajuus puoliintuu jokaisella toistokerralla ja sen vuoksi puolitus on toistettava suunnilleen log"n", ennen kuin päädytään koon 1 tehtävään, joka ratkeaa helposti vakioajassa. Samaan tapaan sellaisen täydellisesti tasapainotetun binääripuuhaun, jossa on "n" alkiota, korkeus on log "n" + 1.


title: Binäärinen logaritmi

text:
Algoritmien suoritusaika ilmaistaan kuitenkin tavallisesti iso O -merkinnällä, jossa vakiotekijät jätetään pois.
Koska log "n" = (log "n")/(log 2), missä "k" voi olla mikä tahansa yhtä suurempi luku, algoritmien, jotka voidaan suorittaa ajassa "O"(log "n"), voidaan myös sanoa olevan suoritettavissa esimerkiksi ajassa "O"(log "n"). Logaritmin kantaluku sen tapaisissa lausekkeissa kuin "O"(log "n") tai "O"("n" log "n") ei sen vuoksi ole merkityksellinen. Muissa yhteyksissä logaritmin kantaluku on kuitenkin määritettävä. Esimerkiksi "O"(2) ei ole sama kuin "O"(2), koska edellinen on yhtä kuin "O"("n") ja jälkimmäinen yhtä kuin "O"("n").


title: Binäärinen logaritmi

text: Algoritmeja, joiden suoritusaika on "O"("n" log "n"), sanotaan joskus linearitmisiksi. Joitakin esimerkkejä algoritmeista, joiden suoritusaika on "O"(log "n") tai "O"("n" log "n") ovat:Bioinformatiikassa mikrotaulukoita analysoitaessa geenien sisältämän informaation määriä vertaillaan usein informaatiomäärien suhteen binäärisen logaritmin avulla. Käyttämällä logaritmille kantalukua 2 esimerkiksi kaksinkertainen informaatiosisältö vastaa logaritmien erotusta 1, puoliintunut informaatiosisältö voidaan ilmaista logaritmien erotuksella -1, ja muuttumattomana pysynyt sisältö logaritmien erotusta 0. Tällä tavalla saadut datapisteet visualisoidaan usein pistekaaviolla, jossa jompikumpi tai molemmat koordinaattiakselit ovat binäärisiä logaritmisia asteikkoja.


title: Binäärinen logaritmi

text: Musiikin teoriassa kahden sävelen välisen havaittavan eron eli intervallin määrittelee niiden taajuuksien suhde. Kun tämä suhde on ilmaistavissa murtoluvulla, jonka osoittaja ja nimittäjä ovat pieniä lukuja, sävelet sointuvat hyvin yhteen eli kyseessä on konsonanssi. Yksinkertaisin ja tärkein tällainen intervalli on oktaavi, jossa taajuuksien suhde on 2:1. Kaksi säveltä ovat niin monen oktaavin päässä toisistaan kuin niiden taajuuksien suhteen binäärinen logaritmi osoittaa.


title: Binäärinen logaritmi

text:
Viritysjärjestelmiä ja muita musiikin teorian piirteitä tutkittaessa tarvitaan usein tarkempia lukuarvoja sävelten korkeuserolle. Tällöin on edullista käyttää intervallille mittaa, joka on tarkempi kuin oktaavi ja joka on logaritmien tavoin additiivinen eikä multiplikatiivinen, jollainen taajuuksien suhde on. Toisin sanoen jos sävelet muodostavat nousevan säveljonon, sävelten "x" ja "y" sekä sävelten "y" ja "z" välisten intervallien mittalukujen summan tulisi olla sama kuin sävelten "x" ja "y" välisen intervallin mittaluku. Eräs sellainen mittayksikkö on sentti, joka on tasavireisen puoliaskeleen sadasosa eli 1/1200 oktaavia. Jos sävelten taajuudet ovat
"f" ja "f", niiden välisen intervallin suuruus sentteinä on
Millioktaavi määritellään muutoin samalla tavalla, mutta kertoimen 1200 sijasta käytetään kerrointa 1000.